
PRIVIRI GENERALE 
ASUPRA CREAȚIEI DE ARTĂ 
ÎN SCULPTURĂ 


DE 


1. JALEA 


MEMBRU CORESPONDENT AL ACADEMIEI ROMÂNE 


Comunicare făcută în ședința publicd dela 6 Decemvrie 1946 


Comunicarea, pe care am onoarea să o prezint, fiind înce- 
putul preocupărilor. de artă a sculpturii în Academia Română 
trebue să împliriească următoarele cerințe: 

Voiu prezenta mai întâi o succintă privire istorică asupra 
începuturilor acestei arte, în legătură cu principalele modali- 
tăți ce i-au determinat desvoltarea. Pregătind astfel terenul 
voiu vorbi despre caracteristicile artei cioplitului şi celei a 
modelajului, în principalele înfățișări din desvoltarea sculp- 
turii moderne, insistând asupra celor doi maeştri, Rbdin și 
Bourdelle, la care am ucenicit la început, în arta căreia mi-am 
dedicat vieața. Această parte este cu atât mai necesară, cu 
cât îmi va servi pentru unele valorificări din istoria sculpturii 
noastre de care mă voiu ocupa într'o comunicare viitoare. 

In sfârșit, tot cu caracter introductiv, ultima parte a comu- 
nicării mele, va privi începuturile sculpturii pe pământul 
nostru, arătând cum, chiar în arta preistorică, este prezentă, 
în chip rudimentar dar totuși prezentă polaritatea: cioplire 
şi modelaj. 

Sculptura este meșteșugul cioplitului şi al scobitului în 
materialele tari, ca lemnul, piatra, osul şi altele. 'Tot sculptură 


I A, R, — Memoriile Secţiunii Literare, Seria I1l, Tom, XVI. 

este și modelajul în lut, care este meșteșugul vechilor olari 
făcători de idoli şi de alte figuri de pământ ars. 

Indeletnicirile cioplitului și modelatului sunt dintre primele 
ocupațiuni şi începuturi industrioase ale civilizației omeneşti. 
Omul a cioplit şi a modelat pentru a-și face lucruri trebuin- 
cioase, apoi a cioplit şi a modelat pentru a-și face unele lucruri, 
fără nicio întrebuințare practică ci numai pentru a-şi face 
lucruri frumoase. Acestea erau primele încercări de artă ale 
omului. - 

Primele încercări de artă, din epocile cele mai îndepărtate 
ale existenței omului sunt imagini de animale, gravate pe os, 
apoi altele mai mari şi mai importante ca factură, scobite pe 
pereții cavernelor, primiele locuinţe omeneşti. În aceste imagini 
de animale'se poate vedea preocuparea de a li se da o înfățișare 
care să impresioneze și ele sunt redate cu o mare putere de 
expresie. Așa sunt reproducerile fioroaselor animale afiate pe 
pereții grotelor din Altamira (Spania) şi Fond de Gaume 
(Dordogne). 

Cele câteva imagini, reprezentând chipul omenesc, foarte 
rare din acea vreme, sunt mai puțin expresive şi redate cu 
mai puțină îndemânare. 

In general, se atribue acestor :magini de animale, un caracter 
magic care ar arăta primii pași către cultul animalului ca în 
Egipt, după cum imaginile și reprezentările” cu chip omenesc 
ar arăta primii paşi către cultul omului, ca în Grecia. Religia 
şi arta s'au născut împreună și au mers alături secole înde- 
lungate. 

Imaginea omenească, care a apărut mai târziu, în repre- 
zentarea artistică, a ocupat, multă vreme, un loc secundar 
şi a avut o evoluţie mai înceată în desvoltarea ei, decât aceea 
a animalului. 

Astfel chiar în epoca foarte târzie a Chaldeenilor reprezen- 
tarea animalului, cum este aceea a «Leului rănit» şi apoi 
a 4 Leoaicei rănite » depăşesc cu mult reprezentările figurii 
omenești prin ştiinţa şi siguranța cu care sunt redate. 

Evoluţia mai înceată în desvoltarea reprezentării chipului 
omenesc poate fi datorită religiilor care se serveau de aceste 
imagini, dar ea este datorită mai ales faptului că figura ome- 

nească era mai greu de redat şi a trebuit o vreme mai înde- 
lungată până când să ia o formă mai lămurită în mintea 
artiștilor. 

Abia în arta grecească, care urmează celei egiptene şi chal- 
deene, reprezentarea chipului omenesc rămâne preocuparea 
de căpetenie în arta sculpturii. I-a trebuit așa dar multă 
vreme sculpturii şi un mare ocol, până când să-şi definească 
motivul ei principal de reprezentare care este omul, iar când 
aceasta a fost pe deplin lămurită, tot interesul de artă s'a 
concentrat asupra acestui motiv. 

Sculptura în decursul vremii n'a reprezentat numai animale 
și oameni ci încă atâtea motive arhitectonice, ca ornamente 
florale sau de forme geometrice şi abstracte ale unei sculp- 
turi ce încoronează arhitectura, etc. 

Dar reprezentarea chipului omenesc a rămas preocuparea 
ei cea mai de seamă, şi astăzi când vorbim despre sculptură, 
gândul ne duce la arta făcătorului de statui. 

Arta sculpturii atât de strălucitoare a trecutului omenesc 
s'a desvoltat şi și-a luat avânt, atingând cele mai înalte culmi 
de frumusețe, în Grecia. Primele reprezentări cu chip ome- 
nesc ce le aflăm în insulele grecești, sunt idoli feminini 
vedați sumar în marmoră albă, care contrar obiceiurilor Egip- 
tului și Chaldeei sunt redaţi nuzi. Înseși vasele din această 
parte a pământului afectează adesea aspectul chipului 
omenesc. 

Grecii au piivHegiul pe care nu l-a avut niciun alt popor 
de a dispune de admirabile materiale pentru sculptură. Mar- 
mora lor este cea mai frumoasă, arama la ei se află în abun- 
dență. Apoi Grecii sunt un popor cu năzuinţe de libertate, 
ale raționalismului lor, ce le-a fost caracteristic manifestărilor 
lor intelectuale. 

Arta sculpturală, ce s'a desvoltat alături de religie, căreia 
i-a servit de sprijin, aci devine ea însăși o religie şi anume 
aceea a frumosului. Mitologia grecească devine astfel un 
depozit de idei la dispoziția liberei creaţii şi interpretări 
artistice. 

După două secole dela începuturile ei, sculptura grecească, 
capătă cea mai strălucită înfăţişare, în secolul lui Pericles şi 


ze 

în vremea lui Phidias sculptorul și arhitectul său. Acesta este 
timpul în care se realizează întruchiparea omului-zeu în sculp- 
tură, pentru care se clădea un templu, în mijlocul căruia să 
troneze divinitatea frumuseții desăvârşite, văzută prin trăsă- 
turile chipului omenesc. 

Zeus este expresia de putere şi seninătate. Expresia aceasta 
de seninătate, cum a fost denumită de către esteți, este pentru 
mulți o lipsă de expresie a vieții: este de sigur ceva ce o 
deosebeşte de expfesia omenească şi ceea ce dă seninătate 
de zeu. 

Puțină vreme după aceea, însă, sculptura grecească îşi schimbă 
uşor înfățișarea. Hermes al lui Praxitelles, cu capul înclinat, 
cu priviri de duioșşie în ochii săi umezi, începu să gândească. 
După expresia puterii şi seninătății, artiștii plecau la desco- 
perirea vieții spirituale şi aceasta se va desvolta tot mai mult, 
până când, în timpul modern și anume în arta lui Rodin, 
intensitatea stărilor sufletești, va cântări mai mult, în repre- 
zentarea omului, decât preocuparea pentru liniile şi formele 
corpului omenesc. 

Astfel după sculptura grecească a urmat cea romană, în 
care spiritul grecesc s'a diluat până la dispariţia lui. Sculptura 
romană realizează admirabile portrete de stări sufleteşti ale 
unei sculpturi realiste. 

In sculptura catedralelor, nudul omenesc aproape dispare 
în rigiditatea arhitecturală: Statuea devine un element arhi- 
tectonic. Ea este îmbrăcată în formele severe ale ciopliturii 
de piatră şi este pusă în serviciul arhitecturii înafară de 
unele cazuri rare, când ea rămânea operă de artă de sine stă- 
tătoare. Şi într'un caz şi în altul, preocuparea pentru expresia 
sufletească a personajelor pe care le reprezintă rămâne şi 
aci stăruitoare. 

După arta grecească, cel mai important impuls al sculpturii 
îl dă Epoca Renașterii. Zeitățile albe greceşti condamnate de 
creştinism încep a fi desgropate. Nudul omenesc reînvie în 
artă, după ce, atâta vreme fusese acoperit de cutele rigide ale 
arhitecturii catedralelor. 

Frumusețea grecească, renaşte prin mâinile și înțelepciunea 
artiştilor Renașterii, dar ea nu mai este aceea a vechilor 

Greci, ci apare aci cu o nouă înfățișare. Starea sufletească 
abia indicată pe figura lui Hermes se accentuează mai mult 
- în opera lui Michel Angelo. Chipul lui Zeus cu privirea senină 
apare în acel al lui Moise. Seninătatea lui a dispărut pentru 
a da loc expresiei omului voluntar și puternic, frământat de 
gânduri. Operele lui Michel Angelo au forme omeneşti prinse 
direct de.pe natură, în care palpită vieața omenească, cu 
fiorii frumuseţii pământene. Personajele sale nu mai sunt 
zeități, ci sunt: niște coloşi ai frumuseţii omenești şi pă- 
mântești. 

Trecând mai departe de Epoca Renaşterii, ne vom opri 
la timpurile moderne și anume la sculptura marelui maestru 
Rodin, cel din urmă continuator al lui Michel Angelo. 

Rodin posedă meșteșugul și ştiinţa sculpturii dela Greci 
şi din timpul Renașterii în chip desăvârşit. El însă nu vor- 
beşte despre formele perfecte, despre logica măsurătorilor 
pe care a învățat-o dela aceştia. Ceea ce-l interesează este 
adâncirea vieții interioare a personajelor sale. Zei coboriîţi 
pe pământ de maestrul său Michel Angelo sunt reluați de el 
pentru a le spori vieața interioară. 

Rodin vrea și dorește ca personajele sale să exprime o 
gândire, o idee clară Și puternică. În arta lui trebue să stă- 
pânească gândul şi el începe, prin realizarea însăși a gândi- 
torului, opera sa cea mult discutată, în care el încearcă expresia 
de concentrare și interiorizare a omului ce gândeşte. 

Ar fi prea lung să stăruim asupra operelor de gândire 
rodenistă ale maestrului şi ale elevilor săi, dar ele au fost un 
popas din cele mai însemnate ale artei sculpturale. 

Dar ideile lui Rodin sunt susținute în opera sa, mai cu 
seamă de tehnica și știința sa incomparabilă, prin darul lui 
de înțelegere cu care știa să redea mai cu deosebire detaliile 
în sculptură şi în care a rămas neîntrecut. 


După ce am aruncat această scurtă privire asupra artei 
sculpturii din trecut, să ne întoarcem acum privirile către 
creațiunea de artă din zilele noastre, pe care am văzut-o prin 
expoziţiile din centrele europene şi în Capitala noastră, cu 
30—40 de ani în urmă, timpul în care au strălucit cele două 

mari personalițăți ale artei sculpţurii, care au fosț Rodin 
şi Bourdelle. 

Am aşezaţ pe Rodin la capăţul drumului ce vine din ţrecuţ, : 
el fiind conţinuaţorul ţradiţiei și conţinuaţor al lui Michel 
Angelo. Vom așeza pe Bourdelle la începuţul creației de azi, 
ca pe unul ce singur a vruţ să pună hoţar înţre el și maesţrul 
său Rodin. Rodin în țimpul câț a ţrăiț, şi-a cunoscuț o faimă 
de arțisţ exțraordinară. Aceasţă faimă era daţorită nu numai 
operei lui, dela începuţ prețuiţă în gradul cel mai înalț, ci şi 
darului deosebiț cu care a vorbi şi a explicaț arța sculpţurii. 
Arţisţ, scriițor şi gândiţor, influența lui a fosţ covârșiţoare 
asupra sculpţurii din vremea lui. Ca o lumină orbiţoare, 
opera lui lua vederile ţuţuror arțişţilor, ce nu puţeau ieşi din 
orbița lui. Faima lui nu puţea fi ușor înțunecaţă. 

Și cu ţoaţe acesțea, înţunecarea s'ă produs. Pe orizonţul 
arţei sculpțurale s'a ridicaţ un nou asţru al sculpţurii și acesța 
era elevul lui, Bourdelle, cel ce învățase dela el, nu nymai 
meșţeşugul său exţraordinar, dar și felul de a gândi și a dis- 
cerne sensul de creație, în arța sculpțurală. 

Bourdelle se inţițula singur sculpţor şi arhițecţ indicând 
prin aceasța ceea ce vrea să urmărească în sculpțura lui. 
Sculpţura rodenistă, care exprima sensibilițaţea de modelaj, 
grațiozițaţea şi frumusețea de dețaliu, apoi sțări suflețeşți şi 
gânduri simbolice, nu-l sațisfăcea pe Bourdelle. El vreu să 
deschidă o cale nouă a arţei sculpţurale. El vede şi vrea o 
sculpțură de suprafețe mai largi, de o facțură mai aspră, așa 
cum esţe însăși firea lui, Vederile lui se opresc cu admirație 
asupra sculpțurii ce inţră în consţrucția cațedralelor. In liniile 
acesţei sculpțuri el vrea să-și consţruiască propria lui sculpţură. 

Arhiţecţura despre care vorbea Bourdelle era o consţrucție 
mai consisțență a operei de sculpţură pe care o numeşţe 
arhițecțură sculpţurală sau sculpţaţă. 

— « Spiriţul lucrează în maţerie, maţeria ajuță spirițului. 

Opera de arță esţe puncţul de înțâlnire al maţeriei și al 
spirițului, 

Expresiile şi sțările suflețeşți desfigurează maţeria ). 

Acesţea erau spuse de Bourdelle elevilor săi şi mul- 
ţimii ce frecvența aţelierele sale dela Grande Chaumitre 

şi din Avenue du Maine, iar aceștia le ascultau şi le notau 
ca pe nişte legi ce nu mai puteau fi discutate. 

El vorbea de frumuseţea materialului, de lumina albă a 
pietrei. "Toată gândirea lui Bourdelle se concentrează 
asupra blocului de material și acest material este piatra. 

Bourdelle nu mai modelează ca maestrul său Rodin şi 
niciunul din elevii săi. Ă 

Lutul, în care-și lucrează operele, este lucrat cu un instrument 
tăios pentru a i se da înfățișarea unui material ce se ciopleşte. 

Sculptura sa nu mai seamănă cu cea -rodenistă și nici 
sculptura elevilor și -a întregii pleiade ce stă sub influența 
lui şi care este cea mai numeroasă. Opera sa, Heracles Săge- 
tătorul, 'de factură aspră, stând cu un picior pe un munte și 
cu celălalt pe alt munte, ce întinde arcul său, pentru a trage 
în stolul de pasări de pe lacul Stymphale, îl aşează pe Bourdelle 
deodată printre marii artiști. "Toate atenţiile sunt îndreptate 
către el. 

De aceea privirile lui asupra materiei și materialului de 
lucru au efectul cel mai mare. Vorbele lui prinse în sbor, 
iau o amploare nouă. Mai sunt şi alții şi au fost chiar înaintea 
lui, cari vorbesc şi au vorbit despre noua religie a .sculpturii 
şi frumuseţii ce sălășlueşte în materialul de lucru. O volup- 
tate frenetică prinde pe cea mai mare: parte dintre artişti 
pentru acest material. Bourdelle este depășit în aşa fel, încât 
el nu-și mai recunoaște oastea pe care a însuflețit-o. 

S'au văzut atunci sculptori cari au încercat să-și execute 
direct operele lor în piatră sau lemn, fără model, fără plan, 
şi fără măsurători, lăsându-se conduși numai de înțelep- 
ciunea fibrei şi rezistenței materiale. In acest fel, operele lor 
vor avea aspectul unor lucrări mai mult sumare, pentru a nu 
desfigura materialul și a nu-i scădea din frumusețe. 

Alţii vor încerca să redea în formă abstractă preţiozitatea 
materialului prin frecare şi lustruire. Pe alții în sfârşit îi vor 
preocupa ordinea, ritmica formelor abstracte, care adesea 
sunt corpuri ale geometriei regulate sau ale unei geometrii 
de sită. Dispoziția şi orânduirea lor, poate şi trebue să trans- 
pună pe privitor într'o stare de lirism, care este impresia de 
artă propriu zisă. 

In această sculptură, în care tot interesul se concentrează 
asupra materialului şi frumuseţii lui, preocuparea pentru 
motivul om de până acum, cade în plan secundar. 

Omul este redat în forme din ce în: ce mai puţin apropiate 
şi mai puțin asemănătoare lui, mergând uneori până la neren 
cunoașterea chipului omenesc în opera de sculptură. Uneori 
chipul omului este văzut diformat, caricatural sau fantomatic. 
Alteori în trăsături sumare, amintind lucrările de artă pria 
mitivă. 

Acest fel de a vedea și a face în sculptură operă de 
artă, este justificat prin explicațiuni foarte simple şi foarte 
logice, de către cei ce lucrează. In primul rând opera de 
artă nu este o copie fidelă a naturii. Aceasta nici nu se poate 
şi asupra acestui fapt toată lumea este de aceeaşi părere. 

In opera de artă este vorha de altceva și anume de intera 
pretarea, transpunerea sau copia spirituală a naturii. In acest 
sens idolul redat inform și sumar poate fi mai aproape de 
adevăr şi poate mai bine reprezenta o divinitate, decât omul 
zeu al raționalismului elin, care este prea mult om ca să mai 
fie luat drept zeu. Opera de artă sculpturală nu este un om 
împletrit al copiei directe şi fidele, ci este însăşi piatra cu 
vieața ei proprie, cu energia de origine, ce aminteşte un chip 
omenesc sau un simbol al omului. 

De aceea, desăvârșirea frumuseţii grecești, poate să apară 
aci ca o sărăcie spirituală, iar misterul lui Pygmalion ca o 
poveste neverosimilă și fără sens. 

Atenţiunea întreagă a acestor cercetări de artă, este fixată 
asupra meșteșugarului cu dalta și ciocanul în mâini, lucrând 
la blocul lui şi lucrul lui pare a fi singura treabă de luat în 
seamă. Misterul creației de artă nu poate fi pătruns decât aci, 
iar ceea ce iese din mâinile lui constitue lege pentru sculptură, 
Meşteşugarul acesta pare a fi singurul preot ce slujeşte la 
altarul adevăratei arte sculpturale. 

Iată aşa dar, preocupări şi înfățișări ale artei sculpturale 
din cei 30-m40 ani în urmă, care n'au putut scăpa nimănui 
din vedere. 

In acest timp spiritul cioplitorului a dominat sculptura 
de peste tot cu o autoritate ce părea de neînvins. 

« Intotdeauna îmi cioplesc singur piatra şismi lucrez singur 
materialul » spunea unul din făuritorii cei mai de seamă 
ai sculpturii celei nouă ». 

« Cea mai bună ucenicie în sculptură este cioplirea pietrei. 
Nu să înveți; să te deprinzi», mai adăuga el. 


Dar care a fost urmarea acestei experiențe ce pornea dintr'o 
răşcoală împotriva sculpturii tradiționale cu gândul de a o 
detrona? 

Ea n'a fost de sigur aceea pe care o aşteptau cei ce începeau 
această luptă. Dar primul ei efect a fost o lămurire şi anume 
aceea, că tehnica cioplitului și aceea a modelajului, care sunt 
două meşteşuguri deosebite şi bine distincte, imprimă fiecare 
un caracter deosebit operei de artă şi ca atare ele nu se pot 
confunda într'una singură. 

Ce sunt şi ce urmăresc fiecare din aceste două tehnici ale 
plasticei ? 

Pentru a înțelege mai bine, nu avem decât să privim operele 
de artă pe care lesa produs și le produce fiecare din aceste 
două tehnici sculpturale. 

Meșteşugul cioplitului are în urma sa crestăturile de lemn 
şi de piatră, troițele de lemn şi de piatră, stâlpii de uși și de 
porţi, uşile și porțile înseși şi cu deosebire acele uşi împărăn 
tești dela biserici, tâmplele, jețurile, brâiele de lemn și de piatră 
şi alte multe lucruri așa cum pot fi văzute şi la Muzeul Carol I 
din Bucureşti. Apoi mai are în urma sa sculptura de ornan 
mentație arhitectonică, sculptura figurală încadrată în arhin 
tectura catedralelor, o seamă de monumente și altele. 

Cioplitorul în materiale tari este sculptor şi arhitect. Pe 
lângă dalta şi ciocanul cu care sculptează, el se mai servește 
de compas şi de fir de plumb pentru asși construi opera sa 
după legile materialului de lucru. 

Arta cioplitorului are o infinitate de posibilități și subiecte 
pentru a le interpreta şi a le reprezenta. Acestea sunt toate 
formele și volumele din natură, ce pot interesa pe artistul 
cioplitor; toate obiectele uzuale, pe care acest artist le per 
fecționează și le înfrumusețează. Sunt apoi toate bibelourile, 
toate jucăriile, toate jucăriile serioase. Dar el mai poate repre- 

zenta mai ales o infinitate de volume şi forme imaginate 
după inspirația lui proprie şi știința sa. 

Cioplitorul în materiale tari urmăreşte să redea în opera lui 
o ordine arhitectonică de volume și forme, un joc sublim 
al lor. EI vrea ca în acest fel să deștepte în privitor acel interes 
propriu omului în fața operelor de artă. 

EI mai vrea ca opera lui să fie exprimată în formele cele mai 
clare, socotind această calitate, ca fiind prima condiţie a 
. frumosului. 

lată așa dar gânduri ce îndrumează pe cioplitorul în mate- 
riale tari atunci când creează opera lui de artă. Aceste gânduri 
sunt din cele mai ispititoare şi mai atrăgătoare pentru artiştii 
plastici. 

Dar care sunt operele ce aparțin sculpturii modelate? 

Vom începe cu acelea pe care le putem vedea în muzeele 
noastre, la Muzeul Carol I şi la Muzeul de Antichități. Sunt 
figurinele preistorice de pământ ars care reprezintă animale, 
pasări, dar mai cu deosebire chipul omenesc. Sculptura aceasta 
a modelajului s'a continuat apoi în lungul vremii în Antichi- 
tatea Grecească a Renașterii şi până în timpul nostru în toate 
statuele ce au reprezentat chipul omenesc, căci cele mai fru- 
moase opere de artă n'au fost tăiate direct în piatră ci gândite 
şi studiate mai întâi prin actst modelaj și reproduse în mate- 
rialul tare, prin punctaj şi măsurători precise. Meşteșugul 
cioplitului aci a fost subordonat modelajului, pus în slujba 
și ajutorul lui. In tehnica modelajului, totul este supus viziunii 
şi conducerii artistului modelator, care nu cedează nici fibrei 
şi nici rezistenței întâmplătoare a- materialului. Concesiunile 
făcute întâmplărilor nu sunt proces de creație de artă şi 
modelatorul în lut nu se bizue pe o colaborare cu aceste 
întâmplări. 

Operele de artă ale sculpturii modelate sunt așa dar toate 
reprezentările în care artiştii au căutat o perfecționare a 
chipului omenesc redată în material și în care materialul 
stă în sprijinul expresiei de frumuseţe a acestui chip. Numai 
prin meșteșugul modelajului se poate ajunge la această per- 
fecționare, fiindcă pământul moale permite artistului să adauge 
şi să ia din forme, potrivind aşa cum crede el, pe când prin 

cioplire, aceasta nu este cu putință. O lucrare modelată 
este un șir lung de adăugiri și de scobiri, adică de potrivire a 
formelor ce nu pot fi făcute dintr'odată, pe când prin cioplire 
ele nu pot fi făcute decât dintr'odată. 

Dacă ne gândim la aspectul general al operelor de sculptură 
nouă care este o artă a cioplitului, ne putem da seama de o 
caracteristică ce îi este proprie acestei tehnici şi anume aceea 
că tot ce este vieață, tot ce este animat, aci devine împietrit, 
static și abstract. "Lot interesul de artă se raportează aci la 
expresia materialului ce trebue să treacă înaintea expresiei 
de vieață. De aceea chipul omenesc şi redarea expresiei de 
vieață n'a făcut niciodată o preocupare principală a ciopli- 
torilor. 

Dar cu toate acestea în sculptura nouă, chipul omenesc 
deține totuși un loc important şi adesea cel mai de seamă. 
Dar tot chipul omenesc, adică telul în care este redat prin 
tehnica artei nouă formează obiectul celor mai mari neînțelegeri. 

Un făuritor al sculpturii celei nouă ne-ar putea justifica 
aceasta spunând că nu există delimitări precise și categorice 
între cele două meșteșuguri ale sculpturii.și nici chiar între 
toate artele plastice. Că nu există nicio lege şi nicio regulă 
după care să se conducă artiştii în căutările lor de artă. Creația 
de artă nu este supusă decât imboldului interior a intuiției 
și simțului de artă al artistului. Și că acestui simț trebue să 
i se dea crezare înainte de toate. Și aceasta așa este, 

Făuritorii sculpturii nouă au făcut şi fac unele confuziuni 
evidente. Astfel Bourdelle se întitula sculptor și arhitect și 
credea într'o sculptură întărită printr'o construcție arhitec- 
tonică. Dar el nu era arhitect, aşa după cum era Phidias și 
Michel Angelo şi nu ne-a lăsat nicio operă de arhitectură 
propriu zisă. 

In ceea ce privește arhitectura despre care vorbea el, opera 
lui ne stă martoră pentru a ne convinge că această arhitectură 
abia poate fi bănuită în opera sa. Dar ea nu este în niciun caz 
o arhitectură de viziune lineară și hotărîtă, ca a unei statui 
din arhitectura catedralelor, ci se reduce doar la o factură ceva 
mai aspră, în planuri mai largi care nu o deosebeşte de sculp- 
tura tradițională, cea pe care Bourdelle o învățase și al cărei 

meşteşug îl.cunoştea în chip desăvârşit. Calitatea de artă a 
operei bourdelliene nu o constitue această arhitectură despre 
care vorbea el, ci posibilitățile lui excepţionale de artist creator, 
de mare maestru și artist genial. 

Dar cu câtă vehemenţă pornise Bourdelle lupta împotriva 
sculpturii tradiționale pe care o acuza de a fi prea imitativă 
şi care după părerea sa desfigura frumusețea materialului de 
lucru. Părerile sale însă s'au dovedit fără efect asupra sculp- 
turii sale şi a elevilor săi. Construcția arhitectonică, pe care 
o visa el şi pe care o credea capabilă să schimbe fața sculpturii 
tradiționale, nu era de fapt altceva decât ceea ce au făcut și 
fac sculptorii de totdeauna, care mânuind materialele de lucru 
şi făcând statui, implicit tac şi această construcție. 

Phidias şi Michel Angelo, erau sculptori și arhitecți. Ei 
ne-au lăsat opere de sculptură şi opere de arhitectură din care 
se vede lămurit că ei gândeau altfel și altceva, pentru fiecare 
din aceste două arte ce nu pot fi confundate într'una singură. 

Confuzia bourdelliană persistă și la unii din făuritorii sculp- 
turii celei nouă când cred că operele lor sunt menite să ia 
locul sculpturii tradiționale. 

Este greu de presupus că frumusețea unui cap praxitelian, 
ar putea păli alături de o interpretare a sculpturii celei nouă, : 
a unui cap-sinteză, oricât de savant ar fi realizat, oricât de 
mare frumusețe de calitate materială i s'ar atribui. Astfel de 
opere nu pot fi puse alături pentru a fi comparate şi nici 
artiştii cari le făuresc pentru a fi confruntați. Fiecare din aceste 
opere exprimă altceva. 

După aproape o jumătate de veac de experiență a sculpturii 
celei nouă, rămân multe lucruri neînțelese. Cele mai multe 
sunt în ceea ce priveşte redarea chipului omenesc. 

Dacă Bourdelle a blamat pe cei ce desfigurează materialul 
de lucru, pe cei ce-i micşorează ceea ce el numea energia 
de origine a materialului, printr! o imitație: prea servilă a 
chipului omenesc, noi credem că făcătorii de idoli şi de zei 
sunt cu mult mai îndreptățiți să blameze pe cei ce desfigu- 
rează chipul omenesc micşorând valoarea lui ca motiv al artei 
sculpturale, pe cei ce nesocotesc chipul zeului, ce de atâtea 
veacuri este căutat în desăvârșirea frumuseții lui. 

Bourdelle s'a înşelat în credința şi mărturisirile lui. Şimţul 
lui de artă laa dus în altă parte decât unde gândea el. 'Ţrebue 
să dăm crezare acestui simț înainte de toate și să nădăjduim 
că el va duce pe făuritorii sculpturii celei nouă acolo unde 
trebue. 

O artă a sculpturii celei nouă este însă şi rămâne o realitate 
neîndoielnică. Ea se desemnează din ce în ce mai bine. Pentru 
prima oară, artiştii şisau pus problemele aride ale formelor 
pentru forme, ale formelor abstracte în funcție de realizare 
de artă. Pentru prima oară s'a desprins din arta sculpturală 
această ramură ge artă nouă, cu idealuri şi preocupări proprii. 
'Ea este o artă a cioplitului și a lustruitului de maţeriale tari. 
Prin mijloacele ei de realizare, prin expresia ei ea esțe mai 
apropiată artei arhitecturii decât artei modelajului. Şculptura 
aceasta are vaste posibilități de realizare artistică, ce nu pot 
fi decât bănuite. Ea nu este menită să ia locul sculpturii 
tradiționale și nici arhitecturii, ci se va desvolta în locul cesi 
este determinat de posibilitățile ei de desvoltare. 

Arta sculpturii celei nouă nu trebue însă confundată cu 
geformările chipului omenesc ce reprezintă încercări incon 
herente și periferice ale sculpturii de modelaj şi care de fapt 
nu spun nimic. 

Şi mai există o artă a sculpturii celei nouă și aceasta este 
înnoirea şi perfecționarea de fiecare epocă a sculpturii tradi- 
ționale, după înnoirea însăși a sufletului omenesc, pe care 
aceasta trebue săsl exprime în operele sale. 

Despre această sculptură vom vorhi acum în cele ce 
urmează: 


Prin arta sculpturii s'a înţeles şi se înțelege, mai cu deosebire 
astăzi, arta statuării de totdeauna și al cărei făuritor este mode- 
latorul în lut. Modelatorul în lut este cel ce execută meșten 
șugul de bază al sculpturii de azi și cel ce se sprijine pe o 
ştiinţă și o tradiție ce nu pot fi ignorate. 

Modelaţorul în luţ, făuriţor de idoli, este primul om ce 
a exercitat un meșteșug impresionant şi o putere asupra 
semenilor săi. Primul magician şi fermecător. Primul practin 
cant al idolatriei. 

In locul materialelor tari de cioplit, vom aminti aci pe 
cel dintâi material al sculpturii care este lutul şi căruia, în 
meşteşugul modelajului, trebue să-i urmeze celelalte. 

Cu nimic nu poate fi asemănată căldura magică, pe care 
o dă focul întăritor lutului modelat și care cuprinde în el un 
gând de artă. 

Cu nimic nu poate fi asemuită patina lutului ars cu finele 
ei colori ce merg la negrul închis, trecând prin cele mai 
frumoase nuanțe de roz, până la albul floarei de crin alb. 

Cu nimic nu poate fi asemuită opera de artă ieşită direct 
din mâinile unui artist purtând semnele și urmele degetelor 
lui, ca pe o semnătură ce nu poate fi de nimeni imitată. 

Lutul este materialul prin care artistul poate să-şi spună 
gândul lui întreg, de-a-dreptul, fără a-l deforma. 

Lutul este plasma primordială a facerii omului. 

Scrie în « Cartea Facerii Lumii » că Dumnezeu a făcut pe 
om, în lut, apoi suflându-i duh sfânț i-a dat vieață. 

Dumnezeu a făcut pe om după chipul și asemănarea sa. 

După închipuirea omenească, frumusețea desăvârșită, supra 
omenească și divină nu se poate întrevedea altfel decât prin 
trăsăturile omeneşti. 

Aceşti modelatori ai lutului sunt cei ce secole îndelungate 
au căutat această perfecțiune a frumuseţii prin trăsăturile 
şi firea omului. Ei sunt cei ce au creat opere nemuritoare 
pe care oamenii le-au adorat şi s'au închinat lor în trecut 
şi pe care le adoră și azi ca pe niște adevărate zeități ale fru- 
museții ce întruchipează. Mii de oameni din întreaga lume 
se străduesc să străbată pământul pentru a le vedea ca pe 
niște minuni ale artei. 

Inaintea lui Hermes de Praxitelles, Venera din Cirene, Vic- 
toria dela Șamotrace, Sclavii lui Michel Angelo și altele, 
lumea rămâne înmărmurită de frumusețea lor fără seamăn. 
Viziunea sculptorului din insula Milo, care a dat vieață 
zeiţei lui, dăinueşte peste veacuri ca o divinitate pe care lite- 
Trații şi poeţii au cântat-o şi atâta lume trăiește cu imagina 
ei de vis alb. 

Aceasta este sculptura despre care vorbim aci. Ea este 
arta în care artistul creează liber, după îndemnul şi bunul 

său plac, aşa după cum, un poet, își scrie versurile sale, un 
literat opera sa literară sau un compozitor opera sa de 
muzică. 

Sculptura şi opera de artă de care vorbim noi este concepţia 
şi lucrarea unui singur om, fără imixtiunea ajutoarelor în 
desăvârşirea ei. Ea este lucrare pe măsura puterilor și posi- 
bilităților tehnice ale unui singur om: ale artistului creator. 

Iată aşa dar, ce se înţelege și s'a înțeles întotdeauna prin 
arta sculpturii, ce nu poate fi cu nimic altceva înlocuită. 


Meşteşugurile cioplitului și modelajului au rădăcini vechi 
şi adânc înfipte în această parte a lumii unde ne aflăm noi. 

In adevăr din cele mai depărtate timpuri cunoscute nouă, 
pe pământul nostru au trăit oameni ce ne-au lăsat numeroase 
şi interesante urme din vieața lor. 

Meșteşugurile cioplitului şi modelajului au avut aci o des- 
voltare foarte mare, judecând după lucrările aflate în muzeele 
noastre şi găsite la noi. Ciopliturile erau mai ales în lemn, 
fiindcă lemnul şi cărămida (care adesea era nearsă) au fost 
la noi primele materiale de construcție. Piatra a fost mai 
puțin întrebuințată chiar la munte unde piatra se află din 
abundență și unde Dacii de mai târziu își făceau cetățile mai 
mult în lemn şi pământ. s 

Ciopliturile pe care le vedem azi la Muzeul Carol I sunt 
de sigur de dată recentă, căci cele vechi au putrezit de mult, 
dar izvoadele acestea ingenioase ca-invenţie decorativă, simple 
şi de incontestabil rafinament de artă, vin de sigur de departe 
și ele au fost periecționate prin repetarea şi refacerea izvodului. 

Astfel sunt toate aceste colonade, stâlpi de uși şi poartă, 
brâiele și atâtea obiecte casnice ornate. Dar cele mai frumoase 
sunt troițele unde fantazia cioplitorului a avut cea mai deplină 
libertate. Ele pot fi mai vechi decât crucile propriu zise, cu 
care nu seamănă totdeauna. 

Cât despre ceramica aflată în muzeele noastre, ea ne arată 
un trecut de mare și bogată experiență foarte impresionantă 
pentru cei de azi, când ne gândim că acum 40—50 secole 
se aflau pe locurile acestea oameni preocupați de aceleași 
gânduri de artă ca și noi. 


www.digibuc.ro 


1 I. JALEA mă 


Pe lângă vasele de lut, atât de frumoase şi evocative, pe 
lângă vasele indicând figuri omeneşti şi de animale, se află 
mulțimea de figurine reprezentând idoli feminini şi masculini, 
pasări, animale și altele. Printre aceste reprezentări se. află 
adevărate opere de artă. Iată figuri prinse direct după natură 
de un ochiu al artistului ager la minte și priceput la lucrul 
său. El a redat cu o siguranță foarte mare aceste torsuri în 
care linia coapselor şi a sânilor este urmată cu simț de artă 
ȘI precizie anatomică. . 

Ceea ce este de admirat aci este mai ales sensibilitatea cu 
care sunt redate unele dintre ele. 

Torsul omenesc şi unele gesturi îl interesează mai mult. 
pe artistul acesta şi el ştie și poate să le redea mai bine decât 
să facă un cap. lată astfel pe omul cu braţele ridicate ca pentru 
rugăciune, iată pe omul cu mâinile la spate sau cel cu mâinile 
una într'alta, dar mai ales iată pe gânditorul dela Vidra, de 
lângă București. Aci este vorba şi de o stare sufletească a omului 
redată cu uimitoare expresie şi cu nimic mai prejos decât 
cele mai expresive opere de artă. 

Dar cea mai impresionantă dintre toate aceste opere este 
de sigur vasul antropomorf reprezentând o zeiță, găsi, tot 
la Vidra lângă București, unde a stat îngropat în straturile 
profunde ale pământului, 4—5ooo de ani. Aceasta este o- 
figură de proporții mai mari, unde se pot vedea mai bine 
detaliile și modelajul. Este decorată cu desene, al căror înțeles 
nu ne este cunoscut, dar care urmăresc sensul anatomic cu 
pricepere şi făcând să se înțeleagă mai bine corpul omenesc. 

De sigur că viitorul ne rezervă şi alte descoperiri de artă 
ale trecutului acestuia pe urmele căruia se află eminenții 
noştri specialişti, oameni de știință, dar dacă ne raportăm 
numai la acel gânditor și la acea zeiță, putem vedea că aci la 
noi a fost un început al artei sculpturale cel puțin tot așa de 
important ca al artei din insulele și arhipelagul „grecesc, După 
spusele specialiştilor noştri, cele dela noi sunt încă mai vechi. 

Despre figurinele din insulele greceşti am spus că spre 
deosebire de cele caldeene și egiptene, acestea erau repre- 
zentate nude. "To așa şi cele dela noi sunţ reprezentaţe nude. 
Dacă acele desene de pe unele din ele reprezintă îmbrăcă- 

mintea ele devin încă mai interesante prin felul în care linia 
corpului omenesc este păstrată și nu dispare sub această 
îmbrăcăminte. 

Din documentele de artă veche cioplită și modelată dela 
noi, se poate deduce sensibilitatea care a fost şi este un fond 
sufletesc al poporului nostru. Această sensibilitate s'a afirmat 
în arta populară țărănească și rustică, care este continuarea 
celei din preistorie. 

Astfel această sensibilitate se poate constata în arta cu care 
sunt făcute crestăturile în lemn, pe obiecte uzuale cum sunt 
furcile, lingurile, fusele, bâtele, apoi în îmbrăcăminte, orna- 
mente și cusături, vase înflorate, ouă încondeiate și altele. 

Această artă populară este foarte deosebită de a neamurilor 
ce ne înconjoară şi aparține poporului autohton în chip neîn- 
doios. Sensibilitatea aceasta s'a mai relevat apoi în pictura 
monumentală și voivodală a bisericilor cu toate că această 
pictură a venit mai mult dinafară. 

Cu această sensibilitate am întâmpinat noi arta europeană 
plastică și în special sculptura venită la noi după ce, pornită 
din Grecia, a trecut prin arta romană, a catedralelor, a renaș- 
terii şi a Apusului european modern. Ajungând la noi, aci 
a întâlnit unele vestigii şi vechi reminiscenţe care nu-i erau 
străine, poate însăşi acea zeiță dela Vidra, acea Gea, zeiță- 
mumă a pâmântului acestuia. 

Ciopliturile şi modelâjul la noi au două direcțiuni bine 
definite, care sprijină afirmațiunile noastre. In timp ce lucră- 
rile cioplite aparțin unei arte decorative și arhitectonice, 
modelajul în lut este numai al figurinei în care idolul și chipul 
omenesc este predominant. Aceasta se poate foarte bine deduce 
din documentele ce ne stau la dispoziție în muzeele noastre. 

In fața acestor documente, artistului sculptor întârziat prin 
muzee i se pare câteodată că nimic nu poate fi mai ademenitor 
pentru a-și construi opera lui, ca exploatarea unor forme 
abstracte cu liber frâu al imaginației lui. ară alteori i se 
pare că încă mai atrăgător este studiul vieții! și al omului, 
motiv mereu nou, totdeauna actual și fără sfârşit. La masa 
lor de lucru, potrivit temperamentului fiecăruia, ei se hotărăsc 
pentru una sau cealaltă din aceste două tehnici. Despre aceasta 

vom vorbi, cu îngăduința duvoastre, în viitoarea noastră comun 
nicare,. 


Voiu încheia expunerea mea de astăzi mai adăugând încă 
aceste câteva cuvinte: | 

Mii de artişti din toată lumea ay lucrat şi lucrează, azi ca 
şi în alte vremi, în timpuri de liniște ca şi în cele de turbhurări, 
urmărind fiecare din ei un vis de artă, pentru aal face să devină 
realitate. Fiecare este mânat de credinţele, Ep raze fu) şi 
imboldul său interior, către creația de artă." $: 

Dar «Creaţia de artă este fapt rar» spunea Bourdelle. 
Câte iluzii şi câte himere nu se spulberă la masa de lucru 
a artiştilor, tocmai când cred ei că acestea au devenit realități. 
Din miile de artiști, ce lucrează cu ardoare şi fără răgaz, sunt 
puțini cei ce pot închega un gând de artă, 'din vastul câmp 
al experiențelor ei. Opera de artă, asemenea grăuntelui de 
aur ce se alege cu greu din imensitatea de material trecut 
prin cuptorul ge foc, se alege din munca artiştilor şi din 
vasta lor experiență dela masa de lucru, 

Fiecare artist simte în el focul sacru și puterea de creație 
cu care este dăruit. Dar adevărații creatori vor fi aceia ce vor 
mai crede şi în puterea științei artei sculpturii. 

Există o ştiinţă a artei sculpturale pe care secolele ge expen 
riență şi descoperiri ni le-au transmis nouă. Ea este vastă, 
cere stăruință pentru a fi învățată și nu este ușor de însușit. 
De aceea sunt puțini cei ce o posedă cu adevărat şi tot aşa de 
puțini cei ce o pot deosebi în opera de artă. Dar această ştiinţă 
nu trebue şi nu poate fi ignorată, ci ea trebue să precumpăn 
nească în arta cultă ce se mai zice şi academică, care este una 


din mândriile și privilegiile popoarelor de cultură: ce stau în 
fruntea civilizaţiei. 


Artiştii au crezut şi cred în minuni. 

Noi credem în minunile de artă a celor înarmați cu această 
ştiinţă, a celor ce vor clădi o operă sculpturală în care suţietul 
acestui popor să se întrevadă, 


Şi mai credem încă în cei rămași igeli misterului ]ui 
Pygmalion. 

MEMBRU AL ACADEMIEI ROMÂNE 


Comunicare făcută în ședința publică dela 28 Iunie 1946 


In timpul uraganului deslănţuit asupra omenirii, cutremu- 
rând deopotrivă adâncurile şi înălțimile, a încetat din vieaţă, 
la Cannes, în iarna anului 1944, bătrânul filosof și univer- 
sitar francez Leon Brunschvicg, fost, printre alte 
demnități numeroase, majoritatea oferite de patria sa, și 
membru de onoare al Academiei Române, care ţinuse să 
răsplătească, pe lângă o valoare în sine, sentimentele lui de 
prietenie pentru țara noastră. 

Am crezut nimerit, mai înainte ca data decesului să nu 
se fi îndepărtat din cale-afară, să schițez în această incintă, 
fizionomia acestui gânditor, locul său în ansamblul filosofiei 
contemporane — şi miai ales al celei franceze — precum şi să 
fixez servindu-mă de reminiscențe personale, unele aspecte 
ale omului, și mai ales unele gesturi făcute de dânsul la ocazii, 
în favoarea drepturilor națiunii noastre. 

Nu ascund că în momentul acesta se strecoară în sufletul 
mei şi o mulțumire de altă natură, prin faptul că pot aduce 
un omagiu public omului care m'a onorat un număr de ani 
cu atențiunea sa prețioasă și constantă, ceea ce mi-a înlesnit 
în mod substanțial relațiile mele cu străinătatea, procurân- 
du-mi clipe dintre cele mai luminoase în, apusul carierei mele 
didactice. 


2 4 R. — Menbriile Secpiunii Viterore, Seria ÎȚI, Fem. XVI, 

La amintirea prieteniei noastre strânse, — începută cu prima 
mea conferință la Sorbona, — împrospătată de întâlniri de- 
stul de frecvente și continuată printr”o activă corespondenţă, 
menită să arunce pietre de vad de-a-curmezișul intervalelor 
în care ne aflam separați de distanța meleagurilor noastre 
diferite, se adaugă din parte-mi şi un motiY de gratitudine, 
pe care ţin să-l subliniez, mai ales că despre sentimentul 
recunoştinței nu ştiu dacă aş putea spune aceeă ce a zis Des- 
cartes despre bunul simţ: «qu'il est la chose du monde 
la mieux partagee ». 

Firește că această prietenie afectuoasă, n'a implicat și nu 
implică un integral acord filosofic asupra tuturor problemelor. 
Este în deosebi specifică domeniului filosofiei, posibilitatea 
de a nutri o foarte înaltă stimă pentru cugetarea şi opera 
cuiva, fără a-i împărtăşi în întregime teoriile şi concluziile 
sale. In cultura românească aş putea cita bunăoară cazul tipic 
al lui Eminescu, ce manifesta o mare prețuire pentru 
Vasile Conta, deşi teoriile lor metafizice se aflau la 
poli opuși. Tot aşa Brunschyvicg vorbea admirativ de 
geniul lui Bergson, cu toate că opera lor mergea pe dru- 
muri diferite, adesea sensibil divergente. La rândul meu pu- 
team recunoaşte valoarea deosebită a scrierilor lui Bru nsch- 
vic g, fiind totuși în desacord cu punctul lui de vedere 
în unele chestiuni, ceca ce a şi dat loc între noi la discuţii 
contradictorii, cele mai multe în particular, iar alte ori 
făcute public, şi chiar cu notă pasională, cum a fost la Con- 
gresul de filosofie dela Praga, din 1934. 

Recunosc că potrivirea de concepții poate să adauge un 
coeficient de intensitate apropierii personale sufletești. Dar 
speculația filosofică, pe panta suişului ei, întâlneşte o pădure 
întreagă de probleme prealabile, mai înainte de a ajunge pe 
creasta stâncoasă a problemelor supreme. Și chiar dacă min- 
țile se diferențiază în descifrarea problemelor-limită, ele se 
pot acorda și folosi reciproc în deslegarea problemelor pre- 
gătitoare, care de și situate puțin mai în vale, reclamă cam 
aceleași eforturi şi aceeași energie creatoare. 

Un filosof poate avea puțini partizani pe linia mediană a 
concepției sale și totuși să fie extrem de folosit, chiar de 

capete heterogene, în tot ce poate să privească argumentări : 
răzlețe şi soluţii izolate, vreau să zic desprinse din blocul 
unitar al sistemului. E poate şi cazul lui Brunschvicg, 
care independent de chestia adesiunilor totale, a fost socotit 
în deobşte ca o mină bogată de idei valabile, ca o figură 
proeminentă a filosofiei franceze din epoca de după Bergson. 

N'aş putea spune că emeritul cugetător de care ne ocupăm 
acum (născut la 1869) a depăşit ca valoare, falanga contempo- 
rană lui de filosofi francezi, alcătuită strălucit, pe lângă dânsul, 
din personalități ca Andre Lalande;, Meyerson, 
Couturat, Le Roy, Abel Rey și alții; după cum 
nu mă încumet să susțin că ar fi fost mai profund decât 
Bergson însuşi, aşa cum declara convins, într:o împreju- 
rare, psihologul genevez Pia get, emițând o părere pe care 
opinia intelectuală încă nu a ratificat-o şi nici nu se arată 
dispusă a o ratifica. 

In orice caz Leon Brunschvicg a fost o puternică 
personalitate filosofică, de o mare erudițiune și de o ageră 
subtilitate, un scriitor ale cărui opere sau răspândit şi în 
afară de Franţa, făcându-l pretutindeni prețuit. 

Filosofia franceză din secolul al XIX-lea nu mai înfăți- 
şează acea unitate nedivizată, pe care poate o reprezentase 
în trecut, în jurul raționalismului cartesian, deși parcă nici- 
odată n'a existat în Franța acel bloc omogen de cugetători, 
pe care îl întâlnim în Anglia, în jurul concepției empiriste, 
care a ajuns să reprezinte nota națională a filosofiei engleze. 
Chiar în Franța veacurilor trecute sc afirmaseră două note 
filosofice naționale, invocându-se pe lângă raționalismul lui 
Descartes şi scepticismul lui Montaigne, deci 
directive spirituale oarecum disparate, oricât sar fi sus- 
ținut că tendința raționalistă naşte spontan scepticismul, 
ca reacție, în preajma lui, tot aşa după cum fusese şi în țara 
de leagăn! a filosofiei, în vechea Eladă, unde scepticismul 
acut al sofiştilor, a coexistat cu raționalismul lui Socrate, 
Platon şi Aristotel. 

In orice caz în veacul al XIX-lea şi următorul, filosofia 
franceză — asimilând numeroase influenţe străine — constitue 
o eflorescenţă bogată de direcții divergente, slăbindu-se con- 


z* 

siderabil ceea ce s'ar putea numi pecetia națională a. siste- 
melor filosofice. Că un ochiu obişnuit să migălească ar putea 
găsi, chiar sub o identitate de concepţii, între doi filosofi 
aparținând altor grupe naţionale, oarecare nuanțe deosebi- 
toare, ce s'ar putea raporta pe alocuri la etnicitate, lucrul nu - 
este imposibil. Dar încă odată, filosofia franceză contempo- 
rană nu are caracter linear, iar evoluţia ei în timp, prezintă 
contraste şi sărituri. "Totuşi, cu toată aparența ei neregulată 
şi stufoasă, se pot face clasificări şi împărțiri, — la care ne 
pot ajuta, osebit de putinţa înmănuncherii la olaltă a siste- 
melor, şi două mari pietre de hotar, doi filosofi de primul 
rang, care domină două epoci succesive: Auguste Comte 
și Henri Bergson!). 

Am avea o primă perioadă, până la Aug. Comte, ca- 
racterizată printr'un spiritualism sleit, fără originalitate — cu 
excepția poate a lui Maine de Biran — cu toate că în 
întregime a fost o filosofie cald apărătoare a legitimității meta- 
fizicei şi autonomiei filosofice. După această direcțiune antiştiin- 
țifică — deoarece protagoniștii ei comparau amestecul științei 
în filosofie cu năvălirea barbarilor — urmează Auguste 
Comte şi filosofia pozitivă, eflorescență supremă a unui 
curent, pregătit mai de mult de d'Aelmbert, Turgot și 
Saint-Simon. Pozitivismul e un curent ştiințifist şi anti- 
metafizic, aș zice şi antiteologic, dacă totuşi Comte n'ar fi 
avut slăbiciuni latente, ulterior chiar date pe față, pentru ca- 
tolicism. Urmează o a treia perioadă pe care aş numi-o filo- 
sofia franceză de după Auguste Comte, care în con- 
trast cu concepția acestuia, ce anunţase moartea metafizicei, 
are un caracter pregnant metafizic. Inşişi cei doi cugetători 
imediați — trecuți în deobşte își orbita lui Comte-—Re- 
nan şi Taine, au veleități metafizice” certe, necum su- 
perba înflorire spiritualistă, de data aceasta creatoare, servită 
cu nuanţe variate de Renouvier, Fouillce, Guyau, 
Ravaisson, Lachelier, Boutroux şi culminând 


) Calitatea de filosofi de primul rang li este definitiv recunoscută ambilor 
gânditori de judecata istorică cuprinzătoare, oricât un “mare filosof ca Wundt, 
îl va fi taxatpe Bergson drept plagiator, sau un însemnat filosof ca Lache- 
lier va fi socotit pe Comte—e drept că numai în conversații — ca un im- 


beci]. 

ca într'o apoteoză, cu filosofia de mare răsunet şi de superb 
avânt constructiv, a lui Bergson. Metafizica renăscuse 
din discreditul în care o aruncase cugetarea pozitivistă şi ar 
fi prea puţin să spunem, — în stil hegelian — că aceasta s'a 
produs prin jocul unei evoluţii în zig-zag, o explicație de 
sigur nu falsă, dar nu destul de cuprinzătoare şi poate nici 
destul de limpede. Important e că tendința științifistă — anti- 
metafizică — și tendința metafizică, răspund amândouă unor 
nevoi sufletești adânci, poate contradictorii, dar care nu se 
pot înlocui, reducându-se una la alta. În ştiinţă ceea ce pre- 
domină e nevoia de adevăr, — pricinuită mai ales de tre- 
buințele noastre practice, de dominarea înconjurimei, căci 
dacă nu stăpâneşti tu natura, te copleșește ea. Această dis- 
ciplină a adevărului necondiționat, în orice caz a acelui stftet 
verificat, extinzându-se, a urmat disgrația metafizicei. Dar 
metafizica nu poate. dispărea decât vremelnic de pe scenă, 
fiindcă răspunde și dânsa unor trebuințe de liniștire sufle- 
tească, ce la nevoie se împacă chiar cu ficțiuni. Imi vine în 
minte o comparație a lui Bergson, în legătură cu poves- 
tirea unei nenorociri în perspectivă, întâmplată cuiva, poate 
chiar lui însuși. Odată ieşind din apartamen:, vede ușa ex- 
terioară a ascensoraului deschisă și se îndreaptă fără grijă către 
ea. Dar cuşca ascensorului nu era acolo, iar ușa se deschisese 
printr'un defect de mecanism. Fără să se uite — ba fiind 
absolut sigur de contrar —, era gata să pășească, prăbușin- 
du-se în vid. Insă în clipa în care schițase pasul fatal, a simțit 
că cineva îl apucă de umeri. Atunci se opri. Nu era nimeni 
la spate, avusese o halucinare, însă una mântuitoare, căci 
acum a observat abisul și catastrofa ce era să se întâmple, 
dacă își lăsa piciorul să înainteze şi să calce. O nălucire sal- 
vatoare. Așa sunt pentru mulți imaginile religioase, chiar dacă 
sunt pure ficțiuni spune Bergson, ceea ce se poate, cred 
eu, extinde la toate plăsmuirile metafizice, cu caracter mai 
mult subiectiv. Aceasta chiar dacă n'aș crede că nevoia de 
metafizică are și o latură mai rațională, care nu poate fi 
stăvilită decât tot temporar: unificarea legilor universului și 
înaintarea explorării, până la capătul ființării, până la fundul 
existenței. Aceasta e ceea ce constitue elementul de conti- 

nuitate dintre ştiinţă şi metafizică, chiar dacă în depărtările 
obscure ale haosului, nu se pot face decât ipoteze şi con- 
jecturi. 

In sfârșit a patra perioadă filosofică ce încalecă secolul 
al XX-lea, am denumi-o filosofia franceză post- bergsoniană, 
cu o primă serie de filosofi din care face parte şi Brun- 
schvicg. Inafară de Eduard Le Roy, care continuă 
oarecum concepția lui Bergson, dar cu mai puțină forță 
constructivă şi cu mult mai multe prejudecăți religioase, cei- 
lalți cugetători *'despre care am făcut mențiune mai înainte, 
mu merg în deobște în făgașul bergsonian, păstrând în eșa- 
fodajele lor filosofice o notă mai mult critică, epistemologică, 
menținând un contact mai riguros cu știința pozitivă şi ară- 
tându-se mai respectuoşi cu rezultatele ei. De sigur şi meta- 
fizica epocii anterioare voia să se întemeieze pe ştiinţă, iar 
Bergson preconiza deslușit pentru orice activitate filosofică 
fecundă, o «lungă cainaraderie cu ştiinţa pozitivă », "Totuși 
autonomia filosofică își îngăduia mai multe libertăţi, până ce 
Bergson ajuns să afirme — de şi continua să armonizeze 
ipotezele sale filosofice cu rezultatele ştiir.ței — că ştiinţa şi 
filosofia sunt două activități heterogene, una servind inte- 
resele orientării practice, cu ajutorul abstracțiunilor concep- 
tuale, cealaltă urmărind adevărul desinteresat, cu ajutorul 
unei metode înrudite instinctului, intuițiunea. Cea dintâi serie 
de filosofi post-bergsoniani, afară întru câtva de Le Roy, 
racordează din nou filosofia cu știința, se impregnează mai 
tare de ştiințifism, fără a cădea totuși în circumspecţia sfioasă 
a pozitivjsmului, ci dimpotrivă degajând din epistemologia 
lor severă, referințe ontologice efective. In orice caz mai 
puțină metafizică la dânșii decât am întâlnit la Bergson, 
ori vom întâlni eventual la o serie mai nouă de post-berg- 
sonieni — ca Lavelle, La Senneori GabrielMar- 
cel, — cugetători încă tineri, la care dialectica speculativă 
îndrăsneață, a fost restabilită la locul de onoare. 

Filosofia lui Brunschvicg, de care avem a ne ocupa 
în cadrul, acestei comunicări, măcar relevându-i trăsăturile 
cele mai importante, prezintă deosebiri esenţiale de berg- 
sonism, de și autorul ei ar fi dorit să se creadă contrarul. 

Odată Brunschvicg mi-a declarat într'o convorbire: 
«Eu i-am spus lui Bergson, că filosofiile noastre se ar- 
monizează perfect, dar dânsul mi-a răspuns că nu e de aceestă 
părere ». Convingerea mea e că Bergson avea dreptate. Si- 
militudinile sunt puţine, iar deosebirile, însemnate. De sigur 
nu voiu lua în consideraţie forma stilistică, aşa de poetică la 
Bergson, plină de muzicalitate, de lumini feerice şi de 
umbre crepusculare, în timp ce opera lui Brunschvicg 
ne prezintă lumina albă, uniformă și nemiloasă a soarelui 
dela miazăzi, — n'o voiu lua zic în consideraţie, de şi vraja 
poetică a filosofiei bergsoniene este o parte integrantă, in- 
separabilă, şi a o despuia de dânsa înseamnă — prin chiar 
aceasta — a o reda infidel. Dar sunt alte deosebiri mai fun- 
damentale. 

Folosind rubricile tradiționale care denumesc opozițiile 
dintre sisteme, filosofia lui Bergson este reakstă, pe când 
aceea a lui Brunschvicg este un idealism. E interesant 
că această diferențiere a trebuit s'o facă și acesta din urmă 
într'o şedinţă a congresului dela Praga, în replica pe care 
a dat-o diverselor obiecţii ce i se făcuseră la comunica- 
rea lui. 

De asemeni Brunschvicg este raționalist, făcând din 
rațiune criteriul suprem al adevărului, pe când Bergson 
așeza deasupra operațiilor raționale, intuițiunea. In conferința 
pe care Brunschvicg a ţinut-o la București și la Iași, 
cu titlul: «Intuition et Intelligence » (publicată ulterior în 
Revista de Filosofie a d-lui Rădulescu-Motru) ad- 
mite şi dânsul o intuițiune, un fel de «raccourci » anticipativ 
sau retrospectiv al demonstraţiei logice, în orice caz e vorba 
de o intuițiune în sens cartesian, foarte diferită de acea con- 
cepută de Bergson, ca o funcțiune superioară, cu nuanțe 
mistice, apropiindu-se mai de grabă de teoria lui Plotin. 
Pe când după Bergson rolul rațiunii este limitat şi mai 
cu seamă propriu pentru înțelegerea lumii materiale, fizice, 
în mijlocul căreia avem a ne orienta, — pentru Brun- 
schvicg, rațiunea este instrumentul universal în calea că- 
ruia totul se deschide și nu există obstacole de principiu, ceea 
ce îl face să-şi întituleze caracteristic un capitol dintr'o scriere 


www.digibuc.ro 


8 . | I. PETROVICI 26 


mai recentă: «Le Fantome de l'lIrrationnel >, titlu la care 
Bergson n'ar fi putut de sigur să adere niciodată. 

In legătură cu aceasta constatăm de asemen io nuanță, în 
considerația pe care cei doi filosofi o acordă, științelor mate- 
matice. In timp ce pentru Brunschvicg calculul matematic 
— floarea rațiunii — reprezintă cel mai preţios instrument de 
investigațiune, iar folosirea lui necondiționată, drept semnul 
de maturizare al Inteligenței omenești (a se vedea cu deose- 
bire scrierea: « Les “âges de PIntelligence ») în timp ce de- 
plânge faptul .că geniala viziune a lui Pytagora şi Pla- 
to n, care au simțit importanța numerilor pentru promovarea 
unei științe temeinice, a suferit accidentul unei scufundări 
în misticism, pentru ca după multe secole retrograde lucrul 
să se reia de-a-capul de Galilei, Descartes, New- 
ton şi de alții, ajungându-se în sfârșit la situația de astăzi 
— fază de maturitate intelectuală — când știința se descleiază 
total din pasta calităților sensibile şi a intuițiilor concrete, 
refugiindu-se în lumea schemelor abstracte, a formulelor pure, 
curăţite de materialitatea substratului, — Bergson dimpo- 
trivă, limitând câmpul de aplicație al matematicelor, la lumea 
după dânsul secundară și scăzută a cosmosului fizic, e de 
părere: «.. . que tout l'effort de Vesprit mathematique.. . 
si haut qu'il paraisse s'elever au-dessus, la realite matcrielle 
le ramene tât ou tard ă suivre la pente mâme de cette râa- 
lite, qui est d'ailleurs aussi la pente naturelle de notre in- 
telligence >. Lumea superioară a vieții şi a spiritului ar cădea 
după dânsul în sfera intuițiunii 1). 

Admiraţia pe care Brunschvicga nutrit-o totdeauna 
pentru puterea creatoare a lui Bergson, l-a reținut dela 


3) In cartea întitulată: « Souvenirs sur Henri Bergson 9, autorul ei, I. Ben- 
rubi, «un spirit filosofic cu tendinţe de reporter, publică o serie de convorbiri, 
cu unele declaraţii autentice, atribuite marelui filosof francez. Unele din ele aduc 
completări pregnante textelor filosofiei bergsoniene. Desprindem una din ele, care 
se poate insera cu folos în paralela noastră de aici: 

€ La science a pour objet le mouvement de descente, c'est-ă-dire la matidre, tandis 
que l'objet de ia philosophie est le mouvement de moatee, c'est-ă-dire la vie, ou ce 
qui revient au mâ&me, la science s'ocupe de cadavre, la philosophie de la vie. Tant que 
nous faisons usage du « gometrisme », de Lintelligence, nous sommes dans l'inerte, 
dane ia mort, nous faisons de la science, Que si, au contraire, nous nous 'efforgons 
de saisir par Lintuition le concret, ce qui se fait, le devenir, nous sommes dans le 
vivant >, p. 34. 

orice atac polemic împotrivă-i, ba chiar vedem că îl citează cu 
deferență de câte ori poate să desprindă vreo frază răzleață, 
care să nu distoneze cu concepția sa proprie. 

Totuşi un atac indirect tot a deslănţuit, — sfârtecând pe 
bergsonianul L. e R o y, într'un paragraf din scrierea: « L/idea- 
lisme contemporain », unde Brunschvicg disecă magis- 
tral concepția acestuia, dovedind în domeniul subtil al dia- 
lecticei o redutabilă forță polemică 1). 

De obiceiu orice filosof, pe lângă patima speculațiunii Și 
osebit de cunoștințe ştiinţifice variate, are şi câte o disci- 
plină ştiinţifică predilectă, dela care primeşte sugestia ideilor 
fundamentale. Bergson avea grupa biologiei și a psiho- 
logiei, care i-au sugerat noțiunea elanului vital şi a duratei 
pure. Brunschvicg pare dominat de grupul ştiinţelor 
fizico-matematice, care tocmai erau în curs de înnoire, ajun- 
gând la formule revoluționare. Evoluţia acestor științe i-au 
procurat elemente importante pentru întărirea pozițiunii idea- 
lismului său filosofic. 

Din chiar paralela cu Bergson s'au degajat unele tră- 
sături ale filosofiei lui Brunschvicg. Urmează să cu- 
noaștem și altele, pentru a rotunzi concepţia sa filosofică, 
mai greu de rezumat decât a altora, de pildă a contempora- 
nului său Meyerson, — acesta plecat dela chimie — ale 
cărui opere sunt axate de o singură idee, de sigur impor- 
tantă, cu caracter logico-ontologic, dar totuşi una singură. 
La B runschvicg nu întâlnim aceeaşi curajoasă simpli- 
ficare, avem o operă mai puţin lineară, de un desen mai com- 
plicat, cu conturul mai tremurător, dar mai bogată în su- 
gestii şi în definitiv, până la urmă, putându- se şi dânsa ca- 
racteriza precis. La 'M eyerson ajunge să-i citeşti o sin- 
gură carte pentru a-i cunoaște punctul de vedere; la Brun- 
schivceg cel puţin patru-cinci lucrări, din întinsa-i listă 
care începe cu scrierea sa de doctorat — «La modalit€ du 
Jugement » — pentru a se completa succesiv cu « Introduc- 

1) Pare-se că aceeaşi forţă polemică manifestată într'un articol, neiscălit, în t Re- 
vue Philosophique » a tăiat calea chemării la Universitatea din Paris, a filosofului 
Maurice Blondel,-rămas până la retragerea sa din învățământ, profesor 


la Universitatea din Aix-Marseille. Această informaţie a deţin dela Brunsch- 
vice însuși, 

tion ă la Vie de Esprit», «'Idealisme contemporain », « Les 
“Etapes de la Philosophie Mathâmatique >, « Experience hu- 
maine et la Causalite Physique», «Le progres de:la Con- 
science dans la Philosophie Occidentale; de la Conais- 
sance de soi», «Les Ages de L'intelligence », « Science et 
Religion », fără a ne interesa aci mai de aproape de excelen- 
tele sale monografii istorice, asupra lui Spinoza, Pas- 
cal şi Descartes. 

E poate necesar să mai subliniez odată însemnătatea capitală 
— epistemologică şi ontologică — pe care Brunschvicg 
o atribue rațiunii, purcedând în linie directă dela Des- 
cartes, Spinoza, cu un popas la Kant, dela care se 
inspiră, dar pe care înţelege a-l depăşi. Apariţia lui De s- 
cartes o salută cu accente de sărbătoare: 4 Voici donc 
que s'ouvre lâge d'humanite ou Lintelligence est definitive- 
ment retablie dans la jouissance pleine de son droit ă la 
verit€. ,. ce qui entraîne un renversement total dans lin- 
terprstation de son rapport ă son objet. Avec Descartes 
la Sagesse humaine n'attend plus du dehors la lumiere, comme 
'oeuil le fait pour le soleil, Elle est elle-mâme le foyer de Pillu- 
mination ». 

Neapărat că o atare concepțiune implică un izvor de cu- 
noştințe apriorice, inerente spiritului, cu un caracter de evi- 
dență, pe care nu l-ar fi prezentat ştiinţa omenească, în cazul 
când cunoașterea empirică ar fi fost singura noastră cuncș- 
tință. De aceea Brunschvicg cu toată fervoarea sa 
pentru ştiinţa pozitivă, şade foarte departe de pozitivismul 
empirist, şi pot spune că m'am bucurat de întreaga sa apro- 
bare — ceea ce nu era regulă constantă — în critica nu toc- 
mai benignă, pe care am făcut-o neopozitivistului Reichen- 
bach, reprezentantul școalei vieneze, la Congresul filosofic 
dela Paris, în 1937 1). 

O notă importantă e că Brunschvicg concepe ra- 
țiunea în mod dinamic, într'un continuu proces de inven- 
țiune. Mai des, în istoria filosofiei, dinamismul se împere- 


1) Asupra acestei intervenţii a se vedea, între altele, darea de seamă a lui 
Pierre Mesnard, profesor la Universitatea din Alger din 4 Revista de filo- 
sofie » Ian.—Martie 1938, p. 44. 

chiază cu vitalismul și cu voluntarismul, concepții neagreate 
de Brunschvicg. In schimb intelectualismul e mai de 
grabă static, formele structurale ale inteligenței apărând în 
genere stabile, așa cum sunt și categoriile lui Kant. 

Insă împreunarea intelectului cu dinamismul nu e de fel 
contradictorie. După filosoful de care ne ocupăm aicea «la 
vertu caracteristique de Pintelligence, dans la maturite de 
son âge, est de se maintenir prâte ă se corriger perpâtuelle- 
ment elle-mâme, en crâant des moyens imprevus pour s'a- 
dapter ă la complexit€ deconcertante du monde». 

Rațiunea noastră deci nu operează cu categorii fixe, ci cu 
tipare elastice, cu construcții mobile, trase din propria ei 
bogăție latentă, despre care ne poate da o frumoasă mărtu- 
risire, spectacolul invențiunilor matematice, care au curs abun- 
dente, mai ales dela geometria analitică încoace. lată în ce 
mod se împreună la Brunschvicg, cultul raţiunii, so- 
cotită de cei mai mulți ca logică sau dialectică pură, cu cultul 
matematicei, care se mută astfel în centrul rațiunii, devenind 
adevăratul ei arsenal de arme moderne, pentru cucerirea ade- 
vărului şi cunoașterea realității. Se înțelege dela sine că având 
o atare concepțiune, Brunschvicg nu poate privi decât 
cu simpatie « Logistica», disciplina nouă, rezultată din înfră- 
țirea logicei cu matematica, pe care alți filosofi continuă 
s'o privească mai cu scepticism 1). 

Dar Rațiunea nu este, pentru Brunschvicg, numai 
cheia cunoștinței, funcțiunea epistemologică prin excelență, 
ci şi baza ontologică a existenței, fiindcă după dânsul nu 
există obiecte reale transcengente, ci numai în cuprinsul spi- 
ritului, născute oarecum de el. Prin aceasta Brunsch- 
vi cg ancorează la țărmul unui complet idealism. De sigur 
idealismul său se deosebeşte de idealismul subiectiv al lui 
Berkeley care reducea integral obiectele lumii înconju- 
rătoare, la o țesătură de reprezentări sensoriale, folosind for- 
mula celebră esse = percipi. La Brunschvicg este 

1) Cu toate rezervele pe care în 4 Les ctapes de la Philosophie matematique » le 
aduce și Brunschvicg desvoltărilor ulterioare ale Logisticei, spunând că 
« Poeuvre philosophique de la logistique est d vefaire », pentru opera logicianului care 


a așternut bazele matematizării Logicei, englezul Boole, are admiraţie, caracte- 
rizând-o drept tinvention de gânie». 

vorba de un idealism rațional, ce nu spulberă numai orice 
substanțe independente de actul cunoașterii, dar chiar ca- 
litățile imanente ale reprezentărilor sensibile, care sunt și vor 
fi succesiv înlocuite de formule abstracte, zămislite de spi- 
ritul cugetător. De sigur potrivit dogmelor idealiste, eu/ este 
fundamentul existenței, dar cum spune Brunschvicg 
este vorba «du mo: spirituel de la science », care nu irebue 
confundat avec «le mos biologique de la perception »... şi 
mai departe : «il est... litteralement faux que lPidâalisme ra- 
tionnel, fondement d'une science objective, se confonde avec 
un idcalisme psychologique ». 

Două par a fi fost temeiurile principale care l-au împins 
pe Brunschvicg, la idealism. 

Prima a fost teoria adevărului, care pornind dela concepţia 
curentă a adevărului — copie, reproducere ideală a unei rea- 
lităţi care există aevea, ajunsese la Kant să însemneze alt- 
ceva. Adevărul era pur şi simplu produsul inserării impre- 
siunilor noastre haotice. în formele structurale şi universal 
valabile ale spiritului nostru, căci după acest filosof, în orice 
cunoștință materialul vine din afară, iar forma din spiritul 
cugetător. i 

Acum nu se mai punea problema corespondenței dintre 
lume și gândire, adevărul fiind nimica alta decât o prelu- 
crare a materialului recepționat şi aşezarea lui în forme uni- 
versal-valabile. 

Brunschvicg, tot așa după cum nu admisese un spirit 
cu tipare fixe şi definitive, (deşi unele din ele se menţin cu 
încăpățânare multă vreme) nu admite în actul cunoaşterii 
antiteza dintre spirit și materie, fiindcă nu se pot separa 
— citez propriile lui cuvinte — formele gândirii de materialul 
experienței, ca forma în care torni aluatul, pentru a scoate 
un cozonac. « Rațiunea şi experiența, spune dânsul, nu se 
pot izola... ele sunt relative, una față de alta, condamnate 
la simbioză, sau mai exact destinate a se întări reciproc, ca 
două mâini care se strâng... şi care rămân reunite». 

Ce este deci adevărul? « Adevărul, afirmă Brunsch- 
vic g, nu se mai definește printr'un paralelism între ideile 
subiectului și realitățile naturii. El este o conexiune între o 

formă care nu înseamnă nimic, dacă nu-i este oferită din 
afară ocaziunea să se manifeste, şi o materie care nu începe 
să existe, decât numai din momentul când ea a satisfăcut 
condiţiilor apriorice şi unifitării intelectuale ». Nu mai există 
«un subiect în sine, ceea ce arsransforma spiritul într'o sub- 
stanță, sau un obiect în sine, care ar face din natură un ab- 
solut ». Că spiritul nu mai este socotit ca o substanță, ci ca 
un ansamblu de acte şi funcțiuni, aceasta nu sgudue idea- 
lismul; dar că nu mai există un obiect în sine, independent 
de corelația lui cu cunoaşterea noastră, aceasta — trebue să 
observ — desfiinţează realismul, care este în deobşte nu nu- 
mai concepția conștiinței naive, dar și acea a omului de 
ştiinţă. : _ 

Al doilea factor care l-a făcut pe Brunschvicg să 
adere la idealismul rațional, a fost faptul că progresele ştiinţei 
tindeau necontenit să substitue obiectelor, relații, « sozs-tendre 
ă ce monde des donnees sensibles un reseau continu.de relations ». 
Totuşi, până în ultimul timp, ştiinţa naturii mai păstra obiec- 
telor, unele elemente intuitive, care le alcătuiau oarecum sub- 
stanțialitatea şi dreptul lor de a fi socotite realități indepen- 
dente de cugetarea. noastră. Insă fizica cea nouă a spulberat 
şi această ultimă materialitate, « La relativite ruine definiti- 
vement idee de qualites premieres et intuitives â la fois, 
comme l'ttendue de Descartes. Il n'y a plus d'inva- 
riants intuitifs dans Pexplication. de Punivers ». Cu această 
volatilizare a proprietăților materiale, — proprietăți ce păreau 
să indice un substrat, — exprimate integral prin formule ma- 
tematice, părea uşor, iar unora chiar indicat, să absoarbe așa 
zisa lume externă în imanenţa spiritului, prezentând-o ca o 
faptă, ca un produs specific al lui. 

Rămâne problema originii proprietăților lumii sensibile, 
la care a răspuns mai precis decât Brunschvicg, aşa 
numita școală din Marburg — Cohen, Natorp,Cas- 
sierer — școală care profesează şi dânsa același idealism 
rațional, fără a fi vorba — cred eu — să fi exercitat vreo in- 
fluență asupra filosofului francez, care are alte puncte de 
plecare, alt material de reflecțiune și alt eşafodaj demon- 
ștrativ, Deci e mai mulț o coincidență, a zice mai de grabă 

o convergență, lucru care în istoria filosofiei, şi chiar în 
acea a științei s'a întâmplat de mai multe ori. 

Idealismul logic al şcoalei din Marburg fixează hotărît că 
scopul tuturor ştiinţelor ar fi eliminarea oricărui element alogic 
sau absorbirea lui în logic nu se poate vorbi, în fond, 
despre un obiect dat gândirii din afară, neputând exista 
obiecte fără o gândire care să le afirme și mai ales să le de- 
termine, — căci orice determinare nu se face decât cu par- 
ticiparea formelor cugetării, prin inserarea faptului intuitiv, 
într'un sistem de relații constituit de rațiune; aceste relaţii 
sunt de natură matematică, matematicele fiind o desvoltare 
a logicului și o temelie a fizicei, care substitue pe măsură ce 
devine mai perfectă, balastului concret al intuiţiei, o combi- 
nare de formule matematice. În zona matematicei se întâlnesc, 
contopindu-se, logica desvoltată şi fizica purificată. Reali- 
tatea concretă, obiectele intuitive nu sunt decât o temă de 
vezolvit, similară necunoscutelor algebrice, susceptibile de a 
fi rezolvite raţional, într'un timp nelimitat firește, ceea ce va 
lăsa pururea nuclee nelămurite, de şi toate obiectele nu sunt 
nimica alta decât țeseturi încâlcite sau pachete de noțiuni 
raționale. 

Prin această concepțiune — careeşialuiBrunschvicg 
gândirea creează obiectul, suprimându- se în principiu diferența 
dintre receptivitate şi spontaneitate, dintre sensibilitate și 
gândire. 

De asemeni se desființează și diferența originară dintre 
subiectiv și obiectiv, prin transformarea lor în poziții miş- 
cătoare, cu tendinţa “progresului ştiinţei de a micșora con- 
tinuu cota subiectivului — opac şi irațional — în favoarea 
obiectivului, rațional și transparent. 

Dacă raționalismul epistemologic poate avea mulți aderenți, 
ca mai în conformitate cu structura științei şi ca un zăgaz 
mai puternic împotriva misticismului, dela ale cărui neguri 
cunoașterea omenească nu poate aștepta prea multă lumină, 
în schimb idealismul logic (sau rațional) n'a obținut decât 
adesiunea unui clan filosofic restrâns. "Tabăra filosofilor rea- 
liști, rămâne în orice caz mai întinsă și cu conștiința pose- 
dării unor argumente, ce nu se pot lesne răsturna, 

Făcând chiar abstracţie că toată ştiinţa naturii presupune 
prezența unor obiecte, care există, în ele însele, independent 
de cunbaşterea noastiă şi trecând cu vederea că legile rațiunii 
noastre nu pot deriva din ele însele existența individualului, 
ba chiar admițând că un lucru nu se determină decât înse- 
rându-l într'o ordine creată de gândire, rămâne să ne în- 
trebăm: de ce lucrul în chestiune se inserează aci şi nu din- 
colo, de ce se supune acestor legi şi nu altora, de ce se ex- 
primă prin aceste combinări de numere şi nu prin altele ? 
In deosebi istoria, ca ştiinţă a individualului, rămâne complet 
înafară de fundamentările Idealismului rațional; dar în sfârşit 
să trecem peste “multe alte rezerve şi să ne CPR la una 
deosebit de importantă. 

După teoria idealismului logic, cu cât cunoașterea avan- 
sează și cu cât calităţile intuitive se rezolvă în raporturi ra- 
ționale ,cu atât sfera iraționalului și a misterului scade, pre- 
schimbându-se în transparență inteligibilă, în domeniu ra- 
țional. Pare că totuşi în realitate nu este aşa, ba chiar este 
dimpotrivă. Nu numai că știința naturii, cu toate înaintările 
sale, nu pare să fi scăzut misterul existenţei, — ceea ce He r- 
bert Spencer o anunţase printr'o comparaţie celebră 
mai de mult — dar chiar matematica, știința rațională prin 
excelență, îmbogățindu-și conținutul, trece hotarul raționa- 
lului şi se afundă în irațional. Noţiunea de infinit, numerele 
transcendente, sunt concepte de o valoroasă aplicație mate- 
matică, dar în sine iraționale. In sfârșit rafinarea enunțiului 
axiomelor, şi extinderea lor prin abstractizare, se face în 
dauna stringenței și a evidenţei lor. Intr'un studiu recent 
« Gândirea axiomatică în Matematica modernă », profesorul 
Stoilof, după ce ne spune că după concepţia nouă, evi- 
dența relaţiilor exprimate de axiome, devine cu totul secun- 
dară, arată cum vechea enunţare a lui Euclid prin două 
puncte «trece» o dreaptă și numai una singură, a ajuns în 
axiomatica modernă cu următoarea enunţare convențională: 
două din ființele «punct » determină o ființă «dreaptă» și 
numai una singură. Este adevărat că axioma câştigă în 
amploare, degajându-se din elementele intuitive ale spaţiului 
euclidian, însă enunțiul, ridicat la o treaptă mai înaltă, nu 

mai are stringența adevărurilor raționale, ci păşeşte în ira- 
țional. Este adevărat că din atari elemente iraționale, se pot 
deduce înlănțuiri perfect raționale, ba chiar se va lărgi cu 
ajutorul lor raționalitatea deducțiilor, — ele însele rămân in- 
explicabile, misterioase. 

Concluzia pe care o vom trage este următoarea: prezența 
sporită a iraționalului, concomitent cu progresele ştiinţei — 
a unui ira ional mai adânc decât cel care se spulberă la su- 
prafață — e oare compatibilă cu doctrina după care izvorul 
unic al cunoştin ' elor, ba chiar a fenomenelor existenței este 
rațiunea şi dinamismul ei spiritual ? Nu e cazul să se admită 
şi alți factori, care depășesc ra iunea ca atare? Și prin aceasta 
nu se restabilește poziţia realistă cu fondul ei substanţial, 
dincolo de opera iile rațiunii? 

Revenind dela aceste observări critice, pe care le-am făcut 
din cauza actualității problemelor, la partea expozitivă, ar mai 
fi cu privire la concepția filosofică a lui Brunschvicg, 
unele lucruri de spus. In primul rând că raționalismul aces- 
tui filosof nu pretinde ca acel al lui Hegel — care era 
poate mai consecvent — că noi am putea construi realitatea 
concretă din simplul joc al conceptelor noastre raționale. Și 
după Brunschvicg la spatele corpurilor sensibile nu 
există decât formule raționale. Insă descoperirea lor nu se 
poate face decât printr'o îndelungă operaţie, consistând din 
prelucrarea continuă, din controlul construcțiilor noastre min- 
tale, cu datele experienţei. Așa dar filosoful francez ţine seama 
de structura ştiinţei pozitive, de oscilările, rectificările şi înain- 
tările ei progresive, considerând aceasta drept singura cale și 
singura metodă a cunoștinței valabile. 

Caracterul idealist al realității — care s'ar reduce la o 
împletitură, la o întretăiere de legi imateriale — este o in- 
terpretare filosofică, ce nu schimbă cu nimica metoda in- 
vestigațiunii. 

Pânza reprezentărilor noastre intuitive în niciun caz nu 
poate fi trasă ca o cortină, ci numai desfăcută fir cu fir. 

Astfel convingerea idealistă, că lumea exterioară este o 
proprietate a spiritului şi inseparabilă de activitatea lui, 
Brunschvic g.și-o mai întăreşte și cu o altă considerație 

importantă: forma elementară a cugetării omeneşti, afirmă 
dânsul, nu este noţiunea cristalizată, ci judecata, ca operaţie 
vie. Expresie a dinamicei intelectuale și a unităţii spiritului, 
judecata, prin copula ei nu leagă noţiunile din afară, ci din 
interior. Spiritul nu găsește în fața sa un obiect neatârnat 
care este o pură abstracţie, izolabilă artificial, el nu caută a 
pătrunde esența unei lumi străine, ci urmăreşte în desvol- 
tarea lui .dinamică să se înțeleagă pe sine, să-și deslușească 
fondul său ascuns. Astfel că, în imensa sforțare şi operă de 
cunoâștere a școalelor, spiritul nu se cunoaște decât pe sine 
însuși, lucru pe care concepția idealistă îl recunoaşte şi îl 
subliniază. « Tandis que le realisme implique une synthese 
achevee de la nature prise en soi... Pidealisme ă Pen- 
contre des formes apparentes du langage, a pour caractere 
propre de s'attacher ă la seule realite que l'homme puisse 
affirmer en tant que telle, c'est-ă-dire au progres “de sa 
pensce ». 

Cunoașterea de sine, după Brunschwic 8, nu este o 
cunoştinţă imediată, ci cunoașterea spiritului în multiplici- 
tatea manifestărilor sale succesive. Filosoful francez studiază 
în opera sa «Le Progres de la Conscience» vicisitudinile 
conştiinţei intelectuale în desfășurarea ei istorică, și traver- 
sând toate concepţiile filosofice în înşirarea lor cronologică 
— probabil mai încurcaţă în ansamblul priveliștei sale decât 
continuitatea fluidă a cercetării ştiinţifice. Brunschvicg 
năzuește totuși să arate că ele nu formează un bazar de 
concepții capricioase şi individuale, ci traiectoria unei ascen- 
siuni, care — în pofida diversităţii sistemelor — se îndreaptă 
continuu către unitate, către acea unitate ce alcătuește esența 
rațiunii şi ținta ultimă a dinamismului spiritual. Ca și 
Hegel, — dar cu mai multă circumspecție și mai multă 
elasticitate — Brunschvicg desenează o evoluţie rațio- 
nală cu trepte ascendente, dar fără îndrăsneala unei previzi- 
bilități perfecte, şi fără acea cadență regulată, pe care o pre- 
zenta triada hegeliană, ceea ce m'a făcut s'o asemăn pe vre- 
muri cu un pas militar de paradă, în timp ce Windel- 
ba n do comparase, — poate fără a da în aceeași măsură ima- 
ginea regularităţii, — cu un fastuos spectacol de balet, 


2 4 R,— Memoriile Sectiunii Literare. Seria 771, Tom. XP], 

In ce am expus până acuma a fost vorba exclusiv de filo- 
sofia teoretică. 'Trebue să spunem că aceasta nu alcătueşte 
numai miezul meditaţiilor lui Brunschvicg, ci aproape 
întreaga întindere a lor. Problemele de filosofie practică — 
etică şi teodicee — sunt atinse ocazional, în orice caz au un 
caracter mai periferic, vegetând oarecum în umbra problemei 
epistemologice și a idealismului rațional. Ele par un fel de 
anexe, de consecinţe nemijlocite, ale teoriei adevărului şi a 
progreselor cunoașterii. 

Intru cât progresul adevărului era determinat de substi- 
tuirea eului intelectual — cu structură universalistă — acelui 
psihologic și individual, se producea dela sine o depăşire a' 
subiectivității şi a egoismului inițial. Participând la vieața 
adevărurilor universale, omul iese din incinta sa proprie şi 
se uneşte cu spiritul semenilor săi. Pe de altă parte dega- 
jându-se prin elaborările rațiunii de apăsarea materialităţii 
mecanice, se fortifică în tendința de eliberare din lanţurile 
pasivităţii dela origine. De aci vor rezulta sprinteneala ini- 
țiativei, munca în comun, ajutorul reciproc şi desinteresarea 
faptei. 

In domeniul religios Brunschvicg nu este numai 
adversarul ideii unui Dumnezeu fizic şi biologic — așa cum 
îl concepea fabulaţia mitologică — dar chiar a unui Dumnezeu 
transcendent. Idealismul lui îi dictează — poate şi sub in- 
fluența lui Spinoza — concepția unui Dumnezeu ima- 
nent, un «Deus interior», spirit pur, prezent în toate și 
cârmuind din adâncurile lăuntrice atât înfăptuirile rațiunii 
Cât şi revărsarea generoasă a sentimentului de iubire. 

Și speculațiile religioase ale acestui filosof merg tot pe 
făgaşul problemei adevărului şi al progreselor lui. Câteva 
spicuiri din opera lui târzie: La Raison et la Region din 
1939, sunt în măsură să lumineze poziția concepției sale. 

« Progresul reflecției noastre — spune Brunschvicg 
— descopere în propria noastră intimitate, un focar unde 
inteligența și iubirea se înfăţişează în puritatea radicală a 
luminei lor»... «Noi nu așteptăm salvarea noastră decât 
dela reflecția rațională, împinsă la acel grad de interiorizare 
ȘI spiritualiţate, unde Dumnezeu și sufletul se întâlnesc » , ,. 

« Dumnezeu este iubire... dar nu iubit și iubitor în felul 
oamenilor; el este aceea ce iubeşte în noi, se află la rădăcina 
puterii noastre de caritate, după cum e și la rădăcina proce- 
sului adevărului ». In sfârșit această precizare caracteristică: 
« Trebue schimbat Dumnezeul născocit de «homo faber», 
făurit de inteligența utilitară, instrument vital, minciună vi- 
tală... pentru Dumnezeul omului «sapiens », întrezărit de 
rațiunea desinteresată și dela care nu poate coborî nicio 
umbră peste bucuria de a înțelege şi iubi, care să le răs- 
trângă speranţa ori să le limiteze orizontul ». 

Incontestabil, concepția lui Brunschvicg despre 
Dumnezeu e de o nobilă ținută și impresionantă înălțime, 
deşi un Dumnezeu abstract şi îmanent poate părea cam palid 
pentru oamenii cu adânci convingeri religioase. "Tot aşa 
după cum şi etica sa, coextensivă cu progresele cunoștinței 
ştiinţifice, poate suferi din constatarea, că progresele cu- 
noașterii nu au determinat totdeauna ameliorarea omului şi 
ascensiunea sa morală. - De sigur că Brunschvicg a 
avut și el simțimântul acestui dualism, precum și al necesi- 
tății unui gest spiritual autonom (osebit de progresele științei), 
pentru întemeierea unei vieți etico-religioase de o treaptă 
mai înaltă, atunci când spune: «Pimperatif categorique de 
la pensce religieuse, est de choisir, virilement et radicale- 
ment, entre son avenir et son pass6». Pe urmă mai este de 
observat fireşte că paralelismul pe care îl face Brunsch- 
vicg, nu este între masa cunoștințelor științifice şi genero- 
zitate, ci între aceasta din urmă și spiritul adevărului, care 
se combină mai lesne și se mențin amândouă printr'un iden- 
tic efort. În această privinţă ar fi interesant și acest citat ca- 
racteristic: « La chose necessaire est de ne pas nous relâcher 
dans effort genreux, indivisiblement speculatif et pratique, 
qui rapproche /'humanit€ de lidce quelle s'est formee, 
d'elle-mâme ». Ă 


Dacă filosofia practică a intrat mai puţin adânc în preocu- 
pările acestui filosof erudit, îndrăgostit de problema adevă- 
rului şi de critica ştiinţei, cu atât mai mult el a rămas străin 
de problemele actualităţii, sociale sau politice. Familia B ru n- 

schvicg şi-a dat contribuția la politica militantă a țării 
sale, prin soţia filosofului, care a ajuns chiar ministru al 
asistenței în guvernul francez din 1936. Filosoful însă a rămas 
în această împrejurare simplu «prinț consort », absorbit mai 
departe de ocupațiile sale de profesor şi de cercetările spe- 
cialității. Aflându-mă în anul următor la Paris, a ținut să-mi 
povestească — și a făcut-o cu humor —o întâmplare hazlie, 
în legătură cu aceste contingențe politice și cu anume con- 
secințe protocolare. Hotărîndu-se la Quai d'Orsay, pentru 
strângerea relațiilor sociale, să se ofere un ceaiu soțiilor mi- 
niştrilor din cabinet, d-na Brunschvicg n'a fost în- 
vitată, ea fiind nu soție de ministru, ci chiar ministru. In 
schimb însă — și aci a intrat de sigur un element de farsă — 
s'a trimis o invitaţie filosofului, care deşi nu de sexul învi- 
tatelor, se putea insera în rubrica lor, ținând un ministru 
în căsătorie, 
i 

A mai rămas, pentru a încheia expunerea de față, să vor- 
besc de sentimentele filosofului față de "Țara noastră. Bru n- 
schvicg a vizitat România şi a fost oaspetele ei o săp- 
tămână, în Aprilie 1935. Răspunzând unor învitații din partea 
Universităților din București şi Iași, la care s'a asociat și 
Societatea Română de Filosofie, a ţinut conferințe şi a făcut 
comunicări, a participat la o şedinţă a Academiei Române, 
unde a fost salutat atât ca membru al Institutului, cât şi ca 
gânditor de reputaţie europeană. In intervalele libere a căutat 
să cunoască monumentele și valorile "Ţării, interesându-se 
de tot ce putea să-i destăinuiască însușirile și silințele popo- 
rului nostru. Brunschvicg a rămas încântat de toată 
atmosfera, .în special de ziua dela Iași. 

Ca unul care în ziua aceea, l-am întovotășit mai tot timpul, 
îmi amintesc precis de amănuntele programului. O lungă 
cercetare a monumentelor de artă, dela 'Trei-lerarhi, până 
a Mânăstirea Cetăţuia, aşa de falnic aşezată pe înălțimea 
colinei sale, de unde domină înconjurimea și îmbrățișează 
revărsarea orașului, ca pe o hartă în relief. Cu puțin înainte 
de amiază, am trecut în partea opusă a Iașului, la Şcoala 

Normală « Vasile Lupu », unde elevii, în uniforma lor naţio- 
nală, aşteptau înșiruiți la intrare, având în frunte fanfara 
proprie, care, la sosire, a intonat cu suflet Marsilieza. Filo- 
soful era viu mişcat de această primire, având timp să-mi 
şoptească atâta: «on dirait que je suis le Prâsident de la 
Republique ». A urmat apoi o producţie a elevilor, foarte 
bine organizată de directorul școalei, cu dansuri autohtone, 
pline de frământare şi de pitoresc, cărora filosoful le-a găsit 
o nuanță pâgână, dionisigcă, dicându-l cu mintea la obi- 
ceiuri foarte îndepărtate, menținute în păturile populare sub 
formă de tradiţii multi-seculare. 

Prânzul s'a servit la Şcoala de Menaj, la e masă restrânsă, 
între profesori şi alte notabilități ale orașului, printre care 
Generalul — comandant al Corpului de Armată — care a 
cerut la urmă să i se îngădue și un mic discurs, spunând 
între altele că strategia se folosește de regulele metadei car- 
tesiene, ceea ce nu putea decât să facă plăcere unui filosof 
francez. 

Pe la 6 seara, Aula Universității, inundată de public 
în toate ungherele, plină într'o măsură, în care pot spune că 
n'am mai văzut-o niciodată, a ascultat cu încordare, confe- 
rința lui Brunschvicg, magistral prezentată, deşi nu 
în stilul marelui public, ce totuşi și-a dat seama de valoarea 
ei deosebită, alături de acei mai pregătiți s'o preţuiască, 
aplaudându-l frenetic, la încheiere. E drept că debitul lui 
Brunsc hvicg era cam monoton, dar asta pentrucă 
nu voia să complice tratarea severă a problemei, cu episoade 
mai vii sau mai atrăgătoare, lucru de care însă era foarte 
capabil, ceea ce o dovedeau cuvântările sale ocazionale, unde 
găsea mai întotdeauna, o idee ingenioasă, un spirit de bună 
calitate, o imagine fină şi înviorătoare. De o astfel de alo- 
cuțiune, rostită, îmi amintesc, la Praga, ascultătorii filosofului 
au fost realmente mișcați. 

In orice caz ziua dela lași a rămas adânc sădită în sufle- 
tul acestui oaspete de elită, pe a cărui fizionomie se zugră- 
veau mulțumirea, fie prin momente de expansiune, fie prin 
îngândurări de reverie fericită. Intr'unul din aceste momente, 
dunându-i nu ştiu ce întrebare, mi-a răspuns: «Je suis en- 

core sous le charme 5... «c'est mon apotheose, avant ma 
mort ». > 

La câteva zile după plecarea din ţară, o scrisoare pe care mi-a 
țrimis-o din Istanbul, e plină de vibrația prelungită a ace- 
leiași încântări: « J'emporte€ une vision dont chaque trait de- 
meure enfonc€ dans mon c&ur; nature et histoire, art et 
pensee, et par dessus tout le contact des personnes, tout m'a 
Gt€ reconfortant, et je ne saurais vous dire ă quel point». 

Doi ani după aceea (1937) a avut loc la Paris, marele Con- 
gres-Descartes, cu participarea a peste cinci sute de filosofi, 
din toate părțile globului. Brunschvicg era puţin su- 
ferind şi poate tocmai de aceasta, rolul său a fost ceva mai 
stins, mai palid bunăoară de cât al bătrânului Maurice 
Blondel, care după părerea unora a fost «le vrai sommet 
du Congrts », ce e drept, bucurându-se de ovaţii furtunoase 
dar probabil mai mult pentru bătrânețele sale infirme, decât 
pentru valoarea în sine a comunicării sale, ca teză simpatică, 
însă mai de grabă o clădire de vorbe, fără substanță cores- 
punzătoare, 

In preziua închiderii desbaterilor, Brunschvicg a 
oferit un dejun acasă la dânsul, cu mai mulți învitați, majo- 
ritatea congresiști străini, între care celebrul logician englez 
Bertrand Russel, o proeminență a gândirii contem- 
porane. Am luat şi eu parte la prânzul acesta, având astfel 
prilejul de a fi martor la o scenă, pe care sunt dator să o 

-consemnez, Nu ştiu cum la un moment dat, cineva dintre 
cei de față, a pronunţat cu un accent de înduioșare, cuvintele: 
« Ungaria mutilată ». Ar fi urmat poate să ridic eu mănusșa, 
dacă nu izbucnea îndată Brunschvic g. Ceea ce a fost 
cu mult mai bine. Cu o căldură care l-a încins dela prima 
frază, filosoful, rostogolindu-şi pasionat cuvintele, a spus în 
esență următoarele: 

«Pentru a să deplânge m soarta Ungariei? Cum s'a purtat 
cu naționalitățile de pe teritoriul ei? Cine n'a auzit prigoana 
sălbatică și politica de desnaționalizare? Și în definitiv, de 
ce ar fi mai logic ca în loc de o Ungarie mutilată, să existe 
o Românie mutilată? Pentrucă asta ar deranja mai puţin 
deprinderile noastre geografice, fiind mai neobişnuiți cu ho- 

tarele actuale ale României, decât cu acele ale Ungariei de 
altădată ? Nu acesta este criteriul. Criteriul este dreptatea, 
şi e just ca “Transilvania, care e locuită covârșitor de Români 
să aparțină României, oricâte secole ar fi stat încorporată 
aiurea ». 

Nimeni n'a dat niciun răspuns, nici acel care provocase 
replica, deşi alte conversații: se opriseră şi atenția se gene- 
ralizase. N'am vrut nici eu să lungesc discuţia fără folosință 
și m'am mărginit să trimit peste masă prietenului ării 
noastre priviri de mulţumire recunoscătoare. - 

A fost ultima dată când l-am văzut pe Brunschvicg, 
deși convorbirile noastre prin scrisori — pe care le voiu 
depune curând Academiei — au continuat şi mai departe, 
până la căderea Franţei, în 1040. După aceasta nici n'am 
mai ştiut pe unde se găsește şi contactul s'a pierdut. Vestea 
morții sale — aflată relativ târziu — m'a îngândurat punân- 
du-mi în mişcare un întreg cortegiu de amintiri. Dar la 
emoția îndelung resimţită, a contribuit cu siguranță şi faptul 
că ultima întipărire în mine a imaginii filosofului, cu faţa 
puțin mai suptă, dar cu albastrul ochilor limpede şi luminos, 
a încorporat , şi ipostasa, pentru noi atât de simpatică, de 
apărător convins şi curajos al drepturilor noastre naționale. 

Comunicare făcută în şedinţa publică dela,22 Noemurie 3946 


Titu Maiorescu, al cărui nume figurează în titlul 
acestei comunicări, a fost un spirit superior, care a avut 
geniul echilibrului şi al măsurii, dacă înțelegem prin genia- 
litate treapta supremă la care se poate înălța o însușire, valo- 
roasă în sine. A 

La aceste calități neprețuite, dar oarecum formale, se 
adăuga, în cazul de față, un dar minunat de a ghici adevărul, 
de a-l sezisa printr'o intuiţie directă, chiar dacă nu îi desco- 
perea întotdeauna fundamentele, ori nu se ocupa de calea 
demonstrației lui. 

Să mai relevăm, în legătură cu prezenta comunicare, şi-o 
însușire literară a lui Titu Maiorescu: avea talentul 
concisiunii, aptitudinea de a-și concentra gândirea în puține 
cuvinte, evitând în genere desvoltările care nu erau riguros 
necesare. Această strângere a ideii într'o exprimare scurtă 
şi pregnantă este un dar pe care nu-l posedă toți scriitorii, 
lucru ce n'aș putea spune că e principial de regretat, întru cât 
sunt genuri de opere care nu se pot dispensa de desvoltări 
mai ample, deși câteodată poți avea impresiunea unor lungiri 
superflue, care diluează ideea şi împiedecă perfecțiunea. In 
privința aceasta citeam chiar zilele trecute observarea unui 
istoric literar francez, că vestitul roman al lui George Sand 

« La mare au diable » ar fi câştigat și mai mult, atingând desă- 
vârşirea, dacă ar fi fost redus, prin condensare, la dimensiunile 
unei nuvele, și ar mai fi avut în plus şi norocul să cadă pe 
mâna unui Guy de Maupassant, mare maestru al 
nuvelei tuturor timpurilor. 

Fără îndoială că rubrica literară în care concisiunea își 
ajunge forța ei maximă, reducând exprimarea la un rând 
sau la câteva şi compensând economia de cuvinte prin lapi- 
daritate, este aforismul. 

Era de aşteptat ca pasionatul de concisiune, care a fost 
Titu Maiorescu, să folosească genul aforistic cu for- 
mulele lui sentențioase, cel puțin la unele din manifestările 
mai însemnate ale spiritului-său. Maiorescu a fost şi un 
mare orator, dar cu toate că genul oratoric e foarte compatibil 
cu folosirea formulelor pregnante, totuși elocvența lui M a i o- 
rescu nu e bogată în maxime aforistice aşa precum a fost 
la alții, ca de pildă la îndelungatul său prieten politic Petre 
Carp, sau, pentru a cita și un exemplu din străinătate, a 
faimosului predicator catolic Lacordaire. 

In schimb Maiorescu ne-a lăsat o colecţie de aforisme 
cu caracter filosofic, anexate la unul din volumele sale de 
critică. Este vorba de adevăruri speculative, afirmate concis, 
cu relieful unor formule substanţiale, tăiate cu dalta în mar- 
mora stilului. 

De sigur frumuseţea literară constitue o garanție de durată, 
chiar dacă conţinutul ideilor se învecheşte, sau devine îndoiel- 
nic, E cazul tipic al scrierilor istorice, mereu expuse învechirii 
prin veşnicul aflux de documente, dar care totuşi trăiesc 
mai departe, dacă s'au întrupat la vremea lor în forme 
artistice. superioare, Dovadă Analele lui Tacit, Mihai Vi- 
teazul de Bălcescu sau operele lui Michelet, 
opere care se citesc şi astăzi, în deosebire de acelea ale con- 
temporanului său Quinet, gânditor istoric şi dânsul, dar 
care n'a avut aceleaşi daruri stilistice strălucitoare. 

Aforisme filosofice norocos exprimate au toate șansele să 
dureze, mai ales când ele cuprind intuiţia unui adevăr pe care 
şi alții îl simţesc la fel. Dar gândirea filosofică nu se poate 
mărgini la afirmații, la simple profesii de credință, rostite 

pe scurt, ea reclamă demonstraţii şi fundamentări. Mai ales 
când adevărul formulat într'un aforism, poartă vădit stig- 
matele controversei, ceea ce este cazul și cu aforismul de care 
ne ocupăm în comunicarea de astăzi. Căci existența contro- 
versei o recunoaște însuși autorul, în chiar formula aforis- 
mului său. Și atunci o încercare de a-i întemeia adevărul, 
folosind arsenalul cunoștințelor filosofice, îmi pare cu totul 
îndreptățită. 

Iată aforismul care mi-a servit ca punct de plecare și chiar 
ca îmboldire construcției filosofice ce urmează s'o înfățişez 
şi ale cărei concluzii sper să convergeze cu ideea maximei lui 
Titu Maiorescu. 

Aforismul sună astfel: 

« Mijlocul e superior scopului şi îi regulează valoarea. Prin 
urmare fraza jesuiților trebue întoarsă, spunându-se: mijlocul 
justifică scopul ». 

Maxima lui Maiorescu e de o extremă condensare, 
în expresia ei exterioară. Scurtimea ei de inscripție, aproape 
o face să pară un paradox. De aceea socotesc că mai înainte 
de toate trebueşte să formulăm explicit şi limpede problema 
pe care urmează să o discutăm. Nu poate fi vorba, principial 
şi absolut, de o superioritate a mijlocului ca atare asupra 
scopului urmărit, a instrumentului asupra țelului pentru care 
îl foloseşti. Aceasta ar fi o inversare stranie și imposibilă, 
care ar paraliza activitatea omenească, făcând-o lipsită de 
sens. Aci e vorba de altceva: de ideea că valoarea scopului 
e în strictă corelație cu calitatea mijloacelor întrebuințate, că 
folosind mijloace cyiticabile, nu poţi efectiv atinge un scop 
înalt şi frumos, că deci nu se poate recomanda întrebuințarea 
oricărui gen de mijloace pentru înfăptuirea unui scop, fie 
acesta superior în sine, după cum socoteau şi practicau Jesuiții, 
cu maxima lor celebră: scopul scuză mijloacele. 

Cea dintâi idee ce trebueşte prealabil fixată e că raportul 
dintre mijloace şi scopuri e totodată un raport dela cauză 
la efect, că principiul finalității nu suspendă pe acel al cauza- 
lităţii, fiind el însuşi o formă de cauzalitate. 

De altfel spiritul nostru cercetător nu poate renunța nicio- 
dată la ideea omniprezentă a determinismului cauzal, oricâte 

decepții ar fi avut aievea cu stabilirea legilor cauzale, pe care 
ştiinţa le revizueşte, modifică şi adesea chiar abandonează 
în mersul ei evolutiv. Raporturile cauzale, pe caşe cercetarea 
științifică, la un moment le stabilește, sunt în deobște vre- 
melnice, iar în unele domenii sunt de-a capul aproximative, 
ceea ce provoacă o incertitudine, generatoare de ipoteze felu- 
rite, cum era şi cazul cu cele două maxime contrare, a jesui- 
țilorșialui Titu Maiorescu. Dar această incertitudine, 
în privința raporturilor concrete, dintre diversele fenomene, nu 
prejudecă asupra cauzalității în genere, asupra determinis- 
mului riguros, pe care mintea noastră nu-l poate elimina din 
structura cugetării sale şi care ni se impune în așa măsură 
încât el apare și în cazurile extreme, acolo unde spiritul 
nostru ar părea să convină că lanţul cauzal se întrerupe sau 
chiar se termină definitiv, cum ar fi cazul cu libertatea voinţei 
care ar implica indeterminismul, sau cu cauza primă (Dumne- 
zeu), realitate supremă; ce nu este efectul altei cauze, ante- 
rioare. Faptul că analiza filosofică, ajunge să denumească 
liberul arbitru, chiar dacă îl recunoaște, ca un autodeterminism, 
iar pe Dumnezeu, cel fără cauză, drept causa sui, aceasta 
dovedeşte cât de înrădăcinată și de inerentă este în intelectul 
nostru ideea determinismului cauzal. 

Ar mai fi să relevăm în această privință că înșiși filosofii 
pozitiviști, în genere dispuşi să considere ca bază a ideii de 
cauzalitate, faptul constatării empirice a unor legi naturale, 
şi să împărtășească pe cea dintâi de incertitudinea și de 
caracterul schimbător al acestor din urmă, ezită totuşi în deobște 
să tragă asemenea concluzii radicale. In privința aceasta e poate 
interesant următorul citat caracteristic, dintr'un gânditor mo- 
dern, ultra pozitivist. 

«Nu există hazard decât în raport cu o lege cauzală deter- 
minată. Un hazard pur şi simplu, un hazard oarecum absolut, 
ar fi un eveniment care s'ar prezenta ca atare în raport cu 
toate legile cauzale, neputându-se încadra niciuneia din ele. . . 
Un hazard absolut presupune deci prin definiţie un sistem 
care să înglobeze totalitatea legilor naturale. Numai ipoteza 
unej inteligențe superioare capabilă să îmbrățișeze totul îngă- 


www.digibuc.ro 


47 IN JURUL UNUI AFORISM AL LUI TITU MAIORESCU 5 


due a se da un sens expresiunii de hazard absolut» 1). Pentru 
conștiința noastră limitată hazardul este numai relativ la o 
lege determinată, sau dacă vreți la ansamblul legilor cunos- 
cute nouă, ceea ce nu ne permite să afirmăm hazardul absolut, 
echivalent cu suspendarea sau îngrădirea mecanismuluf cauzal. 

Concluzia în privinţa problemei noastre este următoarea: 
Raportul dintre mijloace şi scop este simultan acel dintre 
cauză şi efect, numai că alegerea mijloacelor implică imaginea 
anticipată a scopului, sau a efectului, ceea ce încă odată 
nu suspendă cauzalitatea ca atare. De altfel și maxima jesui- 
ților şi aforismul cugetătorului român, implică amândouă 
supoziţia că între mijloace și scop există un raport dela 
cauză la efect. Astfel se vă justifica metoda noastră de cerce- 
tare, care va consista în esență — pentru a se judeca valoarea 
celor două maxime antagoniste şi a apleca eventual balanța 
în favoarea uneia din ele — va consista într'un examen al 
procesului de cauzalitate şi al vicisitudinilor sale, cel puțin 
în sectorul vieţii sufletești. 

Să fie deci altceva decât o iluzie credința că un scop frumos 
poate fi urmărit, fără a-şi compromite înfăptuirea, cu orice 
fel de mijloace, chiar reprobabile în sine, așa cum ar voi 
dictonul jesuit, ce osebit de formula lui clasică a mai pre- 
zentat şi alte variante, cu tendință identică, cum a fost de 
pildă maxima lui Robespierre: «La vertu pour but et 
la terreur pour moyen », sau are mai de grabă dreptate cre- 
dința lui Maiorescu, nu numai prin nobleța ţinutei, 
dar şi prin viziunea practică a adevărului psihologic? 

Este ceea ce vom încerca să aprofundăm. 

Cu toate că adâncimile vieţii noastre psihice zac încă în 
umbra misterului, şi puţinele. luminișuri tăiate de exploratori 
nu sunt nici prea largi, nici nu duc prea departe — se știe 
că spiritul nostru e mult mai bine înzestrat să cerceteze 
lumea fizică, pe care a reuşit s'o cunoască și s'o domine 
neasemănat mai bine, decât pe sine însuși — totuşi există 
unele vechi constatări şi învățăminte din sectorul proceselor 


WPhilipp Frank: Leprincipe de causalite et ses limites p. 159 (Biblioteque 
de Philosophie scientifique). 

noastre sufleteşti, care ne pot ajuta în discuția aceasta, dacă 
nu pentru concluzii categorice, cel puţin la încheieri plausibile. 

Să începem prin a releva, ca început al argumentaţiei plă- 
nuite, o tendință psihică cunoscută, care firește nu întotdeauna, 
dar de multe ori se traduce în fapt. Este tendința mijloacelor 
de a se sustrage subordonării la scopul iniţial, de a se substitui 
scopului, de a se transforma ele însele în scop. Exemple se pot 
găsi suficiente și din domenii variate. Banul este originar un 
mijloc pentru a-ți asigura un traiu mai larg, cu posibilități 
mai vaste de înfăptuire. La câţi însă strângerea avuţiei nu se 
transformă din instrument, într'un scop final, într'o pasiune 
autonomă, care nu vrea să știrbească cu nimica tezaurul acu- 
mulat, renunțând nu numai la cheltueli superflue, dar chiar 
la acele indispensabile unui traiu convenabil și omenesc? Din 
această prefacere a mijlocului în scop, decurge acea patimă 
a âvariției, adevărată aberaţie, de care ne oferă însă atâtea 
pilde şi vieața și literatura. 

In domeniul social, puterea politică nu este, logic vorbind, 
decât :un mijloc, pentru înfăptuiri utile colectivităţii, ca s'o 
împingă pe calea propășirii cu un pas mai departe.. Dar 
pentru câţi această putere, nu s'a transformat în scop, uitând 
cu desăvârşire sensul ei inițial ? 

Ritualul în vieaţa religioasă care n'ar trebui să fie decât un 
mijloc pentru înălțarea sufletului în sferele divine, ajunge 
să fie la atâția un scop ultim, deci un scop în sine, după care 
nu mai urmează absolut nimica nici în domeniul purificării, 
nici în acel al conduitei morale. Din cauza acestei transferări 
a mijlocului în scop, atâția « drept credincioși » care frecven- 
tează cu punctualitate slujbele bisericeşti, sunt lipsiți de ela- 
nuri nobile și își păstrează neschimbate instinctele primitive. 
In sfârșit fiindcă vorbim de credința religioasă, să amintim 
că'n prima fază a constituirii creştinismului, când doctrina 
încă nu se unificase şi mișunau tot felul de secte divergente, 
o preocupare vie la unele dintre ele a fost să întemeieze prin- 
cipiile moralei creştine, pe anumite considerații metafizice, 
care să-i dea un fundament. Ideile acestea speculative deve- 
neau astfel un mijloc de consolidare a regulilor morale, 
atât de nobile și de. înalte în desinteresarea şi abnegația lor. 

Dar şi aci, la unii, mijlocul s'a transformat în scop, iar epoca 
în chestiune, a oferit spectacolul scandalos al unor secte 
creştine, îmbibate de idei metafizice, dar care nu mai condu- 
ceau lanicio etică riguroasă, lăsând câmpul slobod orgiilor 
şi destrăbălării, ca în vremea de pomină a decadenței păgâne. 

Această tendință lăuntrică a mijloacelor de a se deslipi de 
scopurile lor iniţiale, devenind de sine stăţățoare și cu proprii 
directive sufleteşti, tendință care, credem, că se realizează 
cu atât mai lesne, cu cât între scopuri şi mijloace există o 
mai mare diferenţă calitativă, reprezintă o primejdie foarte 
serioasă pentru oricine ar voi să adopte drept lozincă dictonul 
jesuit. Căci deși chiar această formulă, lasă a se întrezări, un 
țel frumos, ca punct terminal al atțiunii, prin faptul că nu-și 
face niciun scrupul din alegerea mijloacelor — acestea putând 
fi chiar deţestabile în sine — în momentul când ele s'ar des- 
face din legăturile lor primitive cu scopul originar, clientul 
dictonului în chestiune, nu numai că n'ar mai ajunge până 
la capăt, dar ar putea fi asvârliț pe drumuri cu totul con- 
trare aceluia în spre :care pornise la început. 

Filosoful contemporan rus N. Be rdiaeff, un cap specu- 
lativ de primul ordin, deşi prea apăsat de dogma teologică şi 
de mitologiile ei, ne spune într'un loc al operei sale că diavolul 
este fericit să luptăm cu mijloace demonice, chiar împotriva 
lui. Ce înțeles altul ar putea să aibă această afirmaţie, decât 
că în cazul acesta diavolul nu numai că înregistrează o saţis- 
facție personală, servindu-ne de model, dar are drept să 
spere că acel ce se servește de „mijloace demonice, fie şi pen- 
tru un scop deosebit, ar putea să se oprească, prin eliberarea 
mijloacelor de ținta lor inițială, la jumătatea drumului, și în 
loc de adversar al diavolului, să se înroleze chiar în oastea 
lui ? 

Substiţuirea mijlocului și uitarea scopului se produce mai 
cu seamă atunci când mijlocul este ignobil, oferind în drumul 
unei acțiuni desinteresate, tentaţii pentru patimile clocotitoare 
şi instinctele egoiste. Penţru ca un scop nobil să nu fie pericli- 
tat în timpul urmăririi sale, trebue din primul moment să se 
meargă pe cărarea unor fmijloace alese, refuzându-se orice 
înfrățire sau contact cu mijloace de acelea care prezintă o 

spărtură în peretele fragil al desinteresării, făcând loc liber 
patimilor şi instinctelor aşa de greu de stăpânit. 

Să mai adăugăm la acest pasaj al argumentării noastre că 
majoritatea idealurilor se pierd în inaccesibile depărtări şi 
după cum spune o filosofie devenită banală, idealurile tre- 
buesc totuși urmărite, nu pentru a le ajunge, dar pentru a ne 
apropia de ele. 

Dacă în locul formei figurative, punem alta mai precisă, 
vom spune că pentru cele mai multe idealuri, nu ajung sfor- 
țări şi mijloace puține şi repezi, ci înlănțuiri de mijloace 
complicate şi aproape nesfârşite. A nu ajunge chiar în preajma 
idealului, ci a merge numai un fragment de cale — ceea ce 
ar constitui totuşi o apropiere — însemnează a înainta spre 
scop, dar a rămânea în zona pregătitoare a mijloacelor — să 
zicem a etapelor care duc la scop. Insă poate fi vorba că 
ne-am apropiat de ideal, în cazul când am folosi — după 
formula jesuită — mijloace cu totul diferite de natura idea- 
lului? Cred că nu se poate vorbi temeinic de o apropiere 
decât atunci când etapele străbătute, prefigurează şi imită 
calitatea idealului, aşa precum, printr'o excelentă intuiție psi- 
hologică, întrevăzuse Titu Maiorescu. 

Argumentația noastră nu se isprăvește aicea, pentrucă 
până acum n'am considerat decât cazul, oricât ar fi dânsul 
de frecvent, în care mijloacele iau locul scopului şi se trans- 
formă ele însele în scop. Trebue să ne gândim însă şi la 
cazul când mijlocul nu săvârşeşte această detronare, ci rămâne 
credincios ţelului inițial. Stă oare atunci mai bine maxima 
jesuită, și nu prezintă dânsa alte dificultăţi? 

O dificultate ar fi de sigur aceea că, în ipoteza că scopul 
ar fi fost atins, mijloacele folosite, deși aparțin trecutului, 
nu au dispărut însă cu desăvârşire, ci durează mai departe, 
încorporându-se prezentului, aşa cum se întâmplă cu întregul 
nostru trecut. Ideea aceasta a fost pusă în evidență, cu mare 
forță speculativă şi talent literar, de filosoful francez Henri 
Bergson, care a susținut că timpul psihologic, nu se 
compune dintr'o serie de clipe, care se înlocuesc succesiv, i 
se totalizează, adăugându-se momentului de față, aşa că 
starea prezentă e o sinteză a tuturor momentelor trăite. 'Tre- 

cutul este deci absorbit de prezent, şi asta alcătuește bogăția 
şi coloratura lui specifică. In cazul acesta, un scop frumos, 
realizat cu mijloace îndoielnice, sub raportul estetic şi moral, 
nu şterge în clipa înfăptuirii sale, mijloacele care l-au produs, 
iar acestea, încorporându-se momentului de față, într'o ţesă- 
tură unică, nu pot să nu altereze şi să vatăme, cu nota lor 
inferioară, splendoarea țelului atins. 

Nu stăruim asupra acestei observaţii, întru cât e posibil ca 
teoria bergsoniană a duratei indefinite să fie întru câtva exa- 
gerată, iar încorporarea totală a trecutului în prezent, ar face 
cu neputinţă poate orice prefacere sinceră, caracterizată prin- 
tr'o ruptură cu trecutul, a-sufletului omenesc. 

Am ajuns acum la argumentul de căpetenie al disertaţiei 
noastre filosofice, şi vom porni dela întrebarea dacă, anali- 
zând principiul de cauzalitate, o cauză e capabilă să producă 
rezultate complet heterogene, așa precum implică maxima 
jesuită. 

Ideea aceasta a purces de sigur dela unele aparențe empirice, 
care totuşi ar putea fi altfel interpretate și a avut ca încoronare 
filosofică, teoria pozitivistă, care suprimă între fenomenul- 
cauză şi fenomenul-efect, orice legătură lăuntrică, reducând 
raportul cauzal la o lege de succesiune constantă, între anu- 
miţi antecedenți și alte fenomene subsecuente, care urmează 
în mod regulat. Evident că în cazul acesta nu se mai cere 
niciun fel de înrudire calitativă între cauză şi efect, ajungând 
ca doar experiența să ne informeze despre succesiunea lor 
constantă. Gânditorul care a deschis calea acestei teorii aşa 
zis pozitiviste, de altfel printr'o critică foarte ascuţită care a 
pus în lumină unele incertitudini ale teoriei contrare, a fost 
filosoful englez David Hume. 

După acest celebru critic al cunoașterii, noi nu sezisăm 
încăodată în experiență un fluid interior eficient care să 
treacă din cauză în efect — fapt ce ar constitui înrudirea celor 
două fenomene, chiar dacă ele se deosebesc pe din afară — 
şi tot așa nu există între dânsele un raport de necesitate 
logică, ca acel dintre premise şi concluzie într'un raționament. 

Teoria lui Hu m e a fost îmbrățişată de filosofii pozitivişti, 
care socotesc că reprezintă prudența şi precizia științifică, în 

frunte cu ilustrul logician englez John Stuart Mill, 
care consideră drept cauză a unui fenomen suma globală a 
tuturor antecedentelor constante, fără nicio preocupare de a 
se găsi asemănări calitative între cauză și efect, ba introdu- 
cându-se eventual ca elemente esenţiale în ansamblul care 
constitue cauza fenomenului, chiar absenţe sau goluri, cum 
ar fi bunăoară, la comiterea unui furt, lipsa victimei de-acasă 
sau acea a sergentului din post. 

Socotesc personal că e neasemănat mai probabilă și mai 
explicativă concepția după care între cauză şi efect nu există 
numai o pură succesiune constantă, întru cât propria ei 
regularitate pare a implica ceva mai mult, anume o legătură 
intimă, care trebuește presupusă chiar atunci când nu este 
vizibilă. De aci rezultă dacă nu o identitate calitativă absolută 
dintre cauză și efect (ceea ce evident că nu există) dar cel 
puțin o omogeneitate, în timp ce restul antecedentelor con- 
stante nu sunt decât factori accesorii, care servesc numai la 
declanșarea acțiunii cauzale, motiv pentru care au şi căpătat 
numele deosebit de « condiţii » sau de «cauze ocazionale », 
fundamental diferite de cauza eficiență. Flacăra unui fitil 
poate declanşa o explozie, dar nu dânsa poate să explice 
forța dinamitardă a exploziunii, care trebue să aibă o cauză 
echivalentă cu puterea și natura ei, chiar dacă nu o sezisăm 
în intuiţia noastră. 

Această exigență a omogenului, rezultă din amestecul prin- 
cipiului de identitate, care domină strucțura cauzalității. Să 
presupunem un obiect A, care ținut în completă izolare, 
ar fi rămas pururea egal cu sine însuși, adică neschimbat. 
O schimbare produsă într'însul, reclamă participarea unui 
factor extern, care se combină cu A. Acesta din urmă își 
apără oarecum existența, modificându-se în aşa fel încât să-şi 
păstreze la maxim natura, dacă nu se poate în total. In nepu- 
tința identității perfecte, se menține cel puţin omogenul. 
Efectul produs este în fond tot vechiul A, modificat întru 
câtva prin participareq factorului străin. Fireşte există un 
grăunte de mister în acest proces cauzal, lucru recunoscut 
de mai toți filosofii, dar oricât ar fi de incompletă explicația, 
tot esțe acea mai satisfăcătoare dintre toate. Această schemă 

se impune în aşa măsură, încât o găsim adoptată chiar de unii 
pozitiviști mai moderați şi mai eclectici, cum este cazul cu 
filosoful german Alois Riehl, pe care am avut plăcerea 
de a-l asculta pe vremuri la Berlin” şi care, vorbind de schim- 
bări produse în natură prin influența acţiunilor cauzale, se 
exprimă astfel: « Schimbarea impune conștiinței noastre obli- 
gația ca să o lege cu invariabilul și identicul întro experiență 
unitară > 1), 

Aşa precum am spus și mai înainte, identicul nu poate să 
dispară, ci, eventual, numai să scadă la omogen. 

Faţă de această concepţie, incomparabil mai luminoasă, 
ideea unui scop, urmărit cu mijloace complet heterogene, 
pare o iluzie, imposibil de realizat. Apare dimpotrivă mult 
mai plausibil, ca mijloacele folosite să fie de aceeaşi natură 
cu țelul pe care ele îl pregătesc sau, cu alte cuvinte, etapele 
ajungerii la țintă să fie înrudite calitativ cu scopul însuși. 

Neapărat că obligația omogeneității nu se extinde dincolo 
de cauza producătoare, la cauzele ocazionale şi la condiţiile 
accesorii, cu toate că uneori se constată și aicea oarecare 
omogeneitate, de unde poate rezulta chiar controverse, nepu- 
tându-se stabili cu preciziune care e cauza eficientă şi care 
condiția lăturalnică a ivirii unui fenomen. latre filosofii ger- 
mani Wundt și Sigwart a existat pe vremuri o pasio- 
nată controversă asupra cauzei căderii unei pietre, asvârlită 
în văzduh. Wundt desemna drept cauză a căderii, feno- 
menul anterior al asvârlirii pietrei în sus. Sigwart spunea 
că această asvârlire este numai o condițiune, iar cauza reală 
a căderii este atracția pământului. Nu e momentul să solu- 
ționăm această controversă, mărginindu-mă să relev că rela- 
țiile dinţre fenomene nu sunt toate pe același plan, că există 
raporturi mai de suprafață și altele care merg în adâncime, 
așa că ambele interpretări, pot fi în felul lor adevărate. Ce 

ne interesează pe noi aicea e că atât asvârlirea în sus a pietrei 
(cauza după concepţia lui Wundt), cât şi atracția spre 
centrul pământului (cauza după Sigwart) sunt omogene 
cu fenomenul căderii, în prima interpretare, indicându-se 


Li — 
1) Philosophische Studien. Cap. Causalităt und Identităt. pp. 202—219. 

drept cauză un fenomen de deplasare în spațiu așa cum este 
și efectul, iar în cea dea doua interpretare, un fenomen 
ipotetic, dar care față de fenomenul-efect variază mai mult 
ca formă a enunțiului decât se deosebește ca natură 1). 

Ideea omogeneităţii dintre cauză şi efect, latent presupusă 
în minte, o găsim la baza a numeroase teorii filosofice sau ca 
directivă fermă a cercetării ştiinţifice. Oare de ex.: teoria 
apriorităţii acelor idei care în conținutul cunoașterii noastre 
au un caracter obligator şi necesar, nu pleacă dela convin- 
gerea că din datele faptice și contingente ale experienței 
n'ar putea să derive idei universale şi necesare? Așa dar că 
efectul nu poate fi de altă natură decât cauza, că necesarul 
nu poate izvori din contingent, de unde nevoia de a atribui 
acelor idei altă origine decât experiența incertă şi schimbă- 
toare. E 

De asemeni ipoteza biologică a unor idei directive (ca să 
folosesc expresia lui Claude Bernard) a unor idei 
care dirijează desvoltarea organismelor, pe de asupra pro- 
ceselor fizico-chimice, nu purcede din aceeași concepție la- 
tentă a similarității cauzei cu efectul? 

De câte ori cauza aparentă a unui eveniment este heterogenă 
lui, avem în fața noastră o enigmă, pe care cercetătorul o des- 
leagă, descoperind o altă cauză, poate mai puțin vizibilă, dar 
omogenă efectului. Apare în primul moment o enigmă bună- 
oară faptul că împăratul Marcu-Aureliu, filosof lumi- 
nat și altruist, îmbrățișând o filosofie înrudită cu doctrina 
creştinismului, a persecutat pe creștini întocmai ca şi alți 
împărați de altă factură sufletească. Explicația vine abia 


5) In orice caz e de reţinut că o cauză ocazională n'are obligatia similitudinii 
cu efectul deslănţuit (ceea ce nu cred a fi cazul cu cauza eficientă), iar atunci când 
un incident ocazional, care contribue la producerea unui efect, prezintă o similtudine 
certă cu el, cauza ocazională, urmând o înclinare firească a spiritului, tinde a se 
incorpora prin chiar acesta în complexul cauzalităţii eficiente, Poetul Lamartine, 
rugat să scrie câteva rânduri pe un album, a improvizat următoarele versuri: 

e Le livre de la vie est le livre supreme 

Qu'on ne peut ni fermer, ni rouvrir ă son choix 

On voudrait revenir ă la page ot l'on aime 

Et la page ob l'on meurt est dâjă sous vâs doigts», , 

Este sigur că filele albumului au determinat imaginea cu filele vieţii, şi de aceea 
prezentarea ocazională a albumului a devenit tin partibus » o cauză eficientă a poeziei. 

atunci când se găsește o cauză omogenă cu persecuția: faptul 
că Marcu-Aureliu socotea salvarea imperiului ame- 
nințat în păstrarea riguroasă a tradiţiilor romane, printre 
care era şi “cultul păgân. De asemeni pare straniu că şefii 
creştinilor din imperiu, deși reprezentau doctrina egalității 
oamenilor, nu îndemnau pe sclavi la revoltă, ci îi îndemnau 
să rabde o situaţie care vine dela Dumnezeu. Înțelegerea se 
luminează, când explicăm această atitudine, teoretic foarte 
curioasă, din oportunismul politic al creștinilor expuşi la 
prigoană, aşa dar când găsim o cauză omogenă atitudinii în 
chestiune. 

Dar totuşi să nu existe cazuri, istoriceşte constatate, care-ar 
părea să confirme dictonul jesuit, cazuri când atingerea unui 
scop înalt apare la capătul unei epoci transitorii, de o calitate 
vrednică de osândă? Şi atunci etape demonice nu pot oare 
conduce la un liman luminos? 

Să nu vie de pildă împotriva aforismului maiorescian, 
faptul -că la unii oameni reputați prin abnegaţia şi sfințenia 
lor, ca Sf. Augustin sau Francisc d'Assisi, vieața aceasta exem- 
plară a fost precedată de o perioadă de destrăbălare şi desfrâu, 
la capătul căreia a izbucnit deodată lumina revelatoare? Ase- 
menea exemple, bine analizate, nu vorbesc totuşi în contra 
omogeneității dintre cauză și efect. In sufletul acestor per- 
sonaje existau două laturi, sau mai bine două regiuni: una 
superioară, mai adâncă, dar la început neputincioasă, şi alta 
diabolică și omenească. Nu vieața de desfrâu, căreia a succedat 
cronologic smerenia și castitatea, a fost geneza celei dea 
doua ipostase, ci dânsa a lichidat numai prin desgust, furia 
instinctelor, eliberând sau lăsând neîmpiedecată în eficaci- 
tatea ei, cealaltă regiune sufletească, adevărata cauză eficientă 
a vieții pioase care s'a instalat aievea, mai târziu. 

Dovadă, că nu orice om destrăbălat sfârșește în același fel. 
Chiar dacă mai toți din această categorie ajung la blazare, 
sunt însă excepții acei care se transformă în sfinți adevărați. 

Uneori folosirea mijloacelor josnice pot să producă înălțări, 
dar acestea sunt pururea suspecte și prin urmare înălțări 
aparente. Un romancier francez astăzi mai uitat, dar glorios 
în vremea lui, pune pe un personaj care părăseşte vieața să scrie 

în testament fiului său, din care voia să facă un triumfător: 
«Ne fais rien de bas». Dar un critic îi obiectează îndată 
romancierului: « Et pourquoi donc pas, si faire une bassesse 
est une maniere de triompher ? Est-ce-que ambition, et Pam-: 
bition des plus fiers, ne monte pas souvent, pour s'6lever, 
tout un escalier de bassesses? ». 

Atâta numai că romancierul şi criticul aveau în vedere 
fiecare alt gen de înălțare şi alt fel de triumf. Aventurierii 
fără scrupule pot izbuti, şi izbutesc îndeobşte pe calea indi- 
cată de critic, dar în cazul acesta e vorba de o înălțare care 
nu e de loc heterogenă mijloacelor întrebuințate. In faţa 
acestor înălțări ale norocului şi ale cinismului, stau însă 
biruințe de altă calitate, incomparabil mai durabile — chiar 
dacă pot.avea şi ele eclipse pasagere — de care a dat pildă 
chiar vieața lui Maiorescu însuşi, şi pentru care norma- 
tival rămâne: « Ne fais rien de bas» 1). 

Fireşte din exemplul celor două figuri ale creștinismului — 
Augustin și Francisc d'Assisi — s'a văzut că pe lângă cau- 
zele producătoare ale unui fenomen, există şi cauze împie- 
decătoare, a căror anulare este o condițiune a rodniciei celor 
dintâi. Anularea aceasta s'ar putea face la urma urmei cu 
orice fel de mijloace, chiar cu unele principial ilicite, cum ar fi 
minciuna, îngăduită medicului, la capătul bolnavului, nu 
fiindcă minciuna e generatoare de lecuire, dar pentrucă poate 
înlătura eventual o piedecă la lecuire, cum ar fi o emoție 
prea mare sau o stare depresivă prea accentuată. Am avea 
deci în mod accesoriu, în formă indirectă și pentru cazuri 
cu totul excepționale, o toleranță a normativului jesuit. Dar 
această toleranță trebue să fie extrem de restrânsă, fiindcă 
orice extindere poate deveni primejdioasă introducând cauze 
heterogene care vatămă puritatea scopului urmărit. Nu s'a 
susținut de pildă că războaiele sau revoluțiile violente, sunt 


1) Postulatul omogeneităţii nu este desfiinţat nici în cazul așa ziselor mijloace 
« neutrale », cum ar fi de pildă curajul, ce apare deopotrivă ca un instrument al 
crimei sau al multor fapte generoase. Curajul în ambele cazuri nu este decât o eti- 
chetă comună pentru stări sufleteşti deosebite, cum de pildă eticheta « Ceremonie 
religioasă » se aplică deopotrivă la înmormântare şi la nuntă, având totuşi un con- 
ţinut complet diferit. Există și aci, ca şi la curaj, în amândouă cazurile, câteva ele- 
mente formale identice, dar atașate la un conținut literalmente aparte şi deosebit, 

factori ai progresului, sfărâmând obstacole inveterate care 
stau în calea acestui progres? E posibil ca printipial această 
violență să grăbească pasul vremii și să accelereze progresul. 
Insă din cauza desordinii și a cruzimilor pe care le deslănțue 
atari evenimente, urmările sunt îndeobşte turburi, iar acce- 
lerarea este oarecum anulată prin reacții şi contrareacții, 
printr'o oscilație îndelungată care repune întârzierea la loc. 

De aceea oricât ar fi de greu să afirmăm, cu ton categoric, 
convingeri rigide în asemenea materii, suntem, ca încheiere 
a acestei discuţii, hotărît de partea maximei lui Titu Mai o- 
rescu. Principalul argument, după cum a putut să se vadă, 
în favoarea aforismului gânditorului român, este fondul ine- 
vitabil de identitate, care trebue să existe între cauză și efect, 
o identitate firește incompletă și care nu implică bunăoară 
reversibilitatea evenimentelor, lucru ce s'a dovedit că nu 
există pe de-a'ntregul nici chiar în domeniul fizic, după 
cum arată legea lui Clausius şi fenomenul entropiei. Cu 
atât mai mult există ireversibilitate în domeniul sufletesc, 
unde oricât ar fi de înrudite cauzele și efectele, succesiunea 
se petrece într'o ordine care nu se întoarce îndărăt, lucru pus 
adesea în evidență de poeți și scriitori, cel puţin în ce pri- 
veşte detaliile, cum ar fi sugestivul exemplu al acestor versuri 
din Corneille: 


« Qu'aisment l'amiti€ jusqu'ă l'amour nous mâne 

C'est un penchant si doux qu'on y tombe sans peine; 
Mais quand il faut changer Pamour en amiti€ 

Que l'âme qui s'y force est digne de pitic», 


Inrudire calitativă între cauză și efect da, dar inversibilitate 
nu, însă asta constitue o altă problemă, decât aceea de care 
ne-am ocupat. 


Domnilor Colegi, aș fi putut face această comunicare, ca o 
cercetare filosofică independentă fără a o lega numaidecât de 
numele lui Maio,tescu, pe care mă puteam mărgini să-l 
citez, ca un sprijin potrivit al ideilor expuse. Dacă totuși am 
procedat altfel e fiindcă pe de o parte ştiu că Academia e 
totdeauna bucuroasă să se pomenească în această incintă 

figurile care au ilustrat-o şi s'au încorporat în nobleța tra- 
dițiilor sale, iar pe de altă parte este şi personal pentru mine 
o bucurie când pot aduce încă o cunună respectuoasă fostului 
meu profesor, pe care scurgerea anilor nu mi l-a putut 
umbri în amintire, după cum nici n'a putut să scadă vene- 
rația pe care i-o păstrez. 

Comunicare făcută în şedinţa publică din 28 Hartie 1947 


Cuprinsul: 3. Introducere. — 2. Epoca filosofiei substanțialiste, Democrit şi Plato.— 
3. Teoriile mecaniciste din secolele al XVII-lea şi XVIII-lea. Descartes. Noudle 
cercetări asupra vieții sufleteşti. — 4. Criticismul lui Imm, Kant fixează limitele științei 
față de metafizică și credința religioasă. — 5. Transiţia spre filosofia științifică, — 
6. Prima formă a materialismului științific: materialismul dialectic. — 7. Prima formă 
a personalismului ştiinţific: pragmatismul. — 8. Sistematizarea definitivă a materia- 
dismului, ca şi a personalismului, rezervate filosofiei ştiintifice din viitar. 


I. Incă dela, începuturile gândirii filosofice europene, con- 
statăm în cursul evoluţiei ei două tendințe, opusă una alteia. 
Una îndreptată spre cercetarea lumii externe materiale: filo- 
sofii care o urmează fundează pe realitatea materiei și a le- 
gilor acesteia, explicarea tuturor faptelor din natură, atât a 
celor materiale, cât şi a celor sufletești, pentru ei unica rea- 
litate fiind materia; cealaltă tendință, dimpotrivă, este îndrep- 
tată spre vieața internă sufletească a omului: filosofii care 
urmează această tendință fundează explicările lor pe reali- 
tatea funcțiunilor sufletești, fie ele luate în parte, fie în 
total în organismul personalității omenești. Prima tendință 
este reprezentată în istoria filosofiei, prin sisteme denu- 
mite materialiste, fiindcă realitatea pe care ele se fundează 
este una şi aceeaşi: materia. A doua tendință este repre- 
zentată prin sisteme cu denumiri diferite, după realitatea ce 
le-a stat la bază. Astfel, primul sistem din această categorie 


- A. R. — Memoriile Sesiunii Literare. Șaria 21]. Tom. XVI, 

a fost denumit idealist, fiindcă Plato, întemeietorul lui, 
l-a construit pe baza realițății ideilor; iar alte sisteme din 
aceeași categorie au fost denumite când spiritualiste, când 
voluntariste, când pragmatiste, când personaliste, fiindcă for- 
mal realitatea pe care ele erau fundate este diferită, deși în 
fond era una şi aceeași. Noi le vom cuprinde pe toate sub 
denumirea de personalism, întru cât diferitele funcțiuni su- 
fleteşti, pe care ele îşi fundează realitatea, sunt cuprinse 
în întregul sufletesc al personalității.: Pe lângă acest motiv, 
mai este apoi şi următorul, "Toate aceste sisteme, întemeindu-se 
pe realitatea vieții sufletești, cuprind în ele, în mod direct 
sau indirect, și aprecieri asupra valorii personalității omeneşti. 
De rolul pe care omul îl are de înfăptuit depinde şi valoarea 
omului.' Astfel că toate sistemele opuse materialismului se 
caracterizează prin grija ce pun de a determina nu numai 
rolul, ci și rangul pe care-l ocupă omul în mijlocul naturii. 
Prestigiul persoanei, demnitatea persoanei, autonomia per- 
soanei, vocația persoanei, etc., sunt preocupări pe care le-au 
avut toate sistemele filosofice opuse materialismului și de 
aceea ele pot fi denumite într'un cuvânt. ca personaliste, deși 
între ele sunt mari deosebiri. 

Să fie materialismul înrudit cu tendința spre fatalism, iar 
personalismul cu tendința spre misticism, două tendințe pe 
care le întâlnim în vieața omenirii, înainte de a-şi face în- 
ceputul gândirea filosofică ? Este o întrebare pe: care o punem 
fără a stărui asupra răspunsului, întru cât cercetarea noastră 
se mărginește la epoca de cultură filosofică. 

Opoziția dintre materialism și personalism, prin discuţii 
provocate între filosofii ambelor direcţii, a animat mișcarea 
filosofică europeană în tot cursul desfășurării ei. In multe 
țări ea a dat filosofilor singura ocaziune de a atrage asupra 
lor atențiunea marelui public. Ceva mai mult. Ea a între- 
ținut, prin discuţiile pe care le-a:provocat, o apropiere între 
filosofie și știință. In nicio altă discuţie filosofică nu s'a făcut 
așa de des apel la rezultatele cercetărilor științifice, ca în 
discuția dintre materialism și idealism; sau cum preferim 
noi a zice: între materialism și personalism. S'ar putea afirma, 
fără a comite o prea mare exagerare, că în opoziția dintre 

materialism $i personalism s'a dat ocazie omului de ştiinţă 
să joace rolul de arbitru; și prin aceasta s'a adus proba cea 
mai temeinică în sprijinul teoriei că adevărata formă a filo- 
sofiei nu poate fi decât filosofia științifică. 

Dar pentru a nu anticipa prea mult de pe acum concluziile 
noastre, începem de îndată prin a arăta fazele principale prin 
care a trecut opoziția dintre maţerialism şi personalism, pu- 
nând pe cât se poate mai bine în relief argumentele esențiale 
în sprijinul unuia şi altuia. 

Scopul acestei comunicări este de a contribui la o mai 
bună înţelegere a perspectivei care se deschide înaintea pro- 
blemei materialismului și a personalismului pe viitor, iar nu 
de a îmbogăţi documentarea istorică privitoare la această 
problemă. 


2. Prima fază a opoziţiei dintre materialism şi personalism 
s'a petrecut în epoca de strălucire a poporului elin, cu câteva 
secole înainte de Hristos. In această fază, opoziţia ia forma 
cea mai radicală. Intre materialismul lui Democrit și 
idealismul lui Plato este o adevărată prăpastie. Fiecare 
dintre aceștia crede că a descoperit adevărata realitate, pe baza 
căreia își poate explica toate fenomenele naturii. Democrit 
crede în realitatea materiei, iar Plato în realitatea ideilor. 
Materia și ideile sunt substanțe inalterabile şi eterne, fără 
posibilitate de a se stabili între ele o corelație. Pentru D e- 
mocrit, aceea ce apare în experiența simţurilor este pro- 
dusul combinării părticelelor de materie, numite atome. Fe- 
nomenele fizice ca şi cele sufleteşti, sunt, deci, o simplă 
combinare de atome, cu singura deosebire că atomele care se 
combină în fenomenele sufleteşti sunt mai fine de cum sunt 
acelea din fenomenele fizice. Pentru Plato de asemeni 
experiența simțurilor nu valorează a fi ținută în seamă. Fi- 
losoful are ca singur mijloc de a descoperi adevărurile: 
rațiunea. Aceasta îl ridică cu ajutorul dialecticei până la lumea 
eternă a ideilor, din care ca simple copii sunt derivate obiec- 
tele lumii percepute prin simţuri. De o parte şi de alta, 
așa dar, substanțe inalterabile și eterne, fără nicio posibili- 
tate de legătură între ele. Lumea materială cu atomele ei 


e 

la Democrit; lumea ideilor la Plato, fiecare aparte, 
cu realitatea lor deosebită; fiecare ducând la o filosofie, care 
nu putea să fie decât radical opusă una celeilalte. 

Este semnificativ că în această fază, cu toată opoziţia ra- 
dicală dintre Democrit şi Plato, preocuparea de a va- 
lorifica persoana omenească lipseşte la amândoi. deopotrivă. 
Plato ar fi avut tot dreptul să glorifice persoana omenească 
întru cât ea este dotată cu rațiune; dar nu o face, fiindcă 
pentru Plato raţiunea este un dar al zeilor, iar nu o funcţie 
naturală inerentă persoanei omenești. De aceea Plato, ca 
și toți filosofii din timpul său, se împacă prea bine cu exis- 
tența sclavajului. Faptul de a putea fi dăruit cu rațiune, 
deosebea pe om de animal, dar nu da încă oricărui om dreptul 
la egalitate cetățenească şi la libertate de gândire. A trebuit 
ca morala creștină, datorită unui alt izvor decât acel al gân- 
dirii filosofice, să aducă la realizare această valorificare a 
persoanei omeneşti. 


3. A doua fază a opoziției dintre cele două sistematizări 
filosofice este și ea. foarte interesantă. Ea se petrece la în- 
ceputul erei moderne şi se prelungește în tot cursul secolelor 
al XVII-lea şi al XVIII-lea. In a doua fază, rolul ştiinţei 
trece pe primul plan, alături de acela al filosofiei, câte odată 
chiar înaintea acestuia. Schimbarea este datorită introducerii 
metodelor experimentale, care revoluționează complet rezul- 
tatele cercetărilor ştiinţifice. . Definiţiile substanțelor şi ale di- 
feritelor proprietăți substanţiale, dispar din preocuparea omului 
de știință. In locul substanțelor omul de știință urmărește 
să descopere raporturile dintre fenomene, cu preferință ra- 
porturile de succesiune, pe care le transformă în legi cauzale. 
Principiile de substanţialitate sunt înlocuite cu principii de 
cauzalitate. Din statică şi contemplativă, cercetarea științifică 
devine dinamică și practică. Ce urmări are pentru filosofie 
această schimbare? In primul rând ce urmări are pentru 
filosofia materialistă ? Din forma dată ei de Democrit, 
formă care se împăca perfect cu o ordine statică a naturii, 
ea se preface în determinism cauzal, universal și inexorabil. 
Legile Mecanicei primează și prin ele se explică toate câte 

se petrec în natură. Personalitatea omenească este și ea un 
mecanism asemănat tuturor celorlalte mecanisme. 

Mecanicismul invadează peste. tot în cercetările științifice. 
Până şi medicina devine mecanicistă. Astfel materialismul în 
noua lui formă de determinism universal merge triumfător 
din an în an în cursul secolelor al XVII-lea și al XVIII-lea. 
Revoluţia produsă în cercetările ştiinţifice prin introducerea 
metodelor experimentale, în loc să-l slăbească, dimpotrivă i-a 
dat aripi să se înalțe așa cum nu fusese el mai înainte. 

Ce face în acest timp idealismul? Care este soarta lui? 
Cum poate el să lupte în contra unui adversar atât de favo- 
rizat de ştiinţă? 

Ne găsim, cu aceste întrebări, înaintea unei constatări de 
fapte, care nu-și au pereche în istoria culturii omenești. Re- 
voluția de metodă, care aduce o schimbare atât de rodnică 
în cercetările științifice, aduce, în același timp, condiții fa- 
vorabile pentru continuarea a două sisteme de filosofie, până 
aci opuse între ele. In aceeași măsură în care se înmulțesc, 
cu ajutorul științei, argumentele în favoarea materialismului, 
se înmulțesc și argumentele în favoarea idealismului. Ceva încă 
mai surprinzător. Acelaşi gânditor, filosof și om de știință 
este promotorul dela care pornesc, însuflețite de o nouă vi- 
goare, ambele filosofii adverse. Renc€ Descartes, filo- 
soful francez care a trăit între anii 1596—1650, este, dacă 
nu întemeietorul, totuși unul dintre principalii întemeietori 
ai mecanicismului universal; el este cugetătorul care a avut 
îndrăsneala să afirme că legile mecanice sunt așa de certe 
şi de eterne, încât Dumnezeu însuși, dacă ar fi să creeze 
din nou lumea, n'ar putea să facă altfel decât să-le aplice; 
totodată, el este şi părintele idealismului modern. In celebra 
sa scriere: Discours de la methode pour bien conduire la raison 
et chercher la verite dans les sciences (1637), el aduce în spri- 
jinul idealismului un argument capital, pe care idealiștii 
dinaintea lui nu se gândiseră să-l pună în valoare. In adevăr, 
cum au argumentat idealiștii dinaintea lui? Plato a acordat 
ideilor o realitate certă şi eternă deasupra oricărei alte rea- 
lități materiale, dar asupra criteriului care asigură ideilor o 
existență certă deasupra oricărei îndoieli, n'a insistat. Poate 

fi oare probată o asemenea existență ? Dacă o asemenea exis- 
tență poate fi probată, atunci cu ea trebue să începem: ea 
să ne călăuzească în cercetarea adevărului. Probarea unei ase- 
menea existențe face tocmai obiectul scrierii Discours de la 
methode. Ea este rezumată în cuvintele: Te pense donc je suis. 

_Adică: faptul că eu cuget este proba existenței mele. Iar. 
existența mea este prima realitate pe care să se fundeze ade- 
vărurile ştiinţei şi ale filosofiei. 

Trebue subliniat însă că prin eu cuget, Descartes 
înțelege eu raţionez fiind provocat de îndoială, pentru a 
pune capăt îndoielilor. Cu un cuvânt că eu judec în lumina 
unui criteriu pentru găsirea adevărului. 

Iată dar prin contribuţia lui Descartes argumentul capital 
în favoarea idealismului. Argumentul n'a întârziat să fie 
adoptat cu variate amplificări de filosofii timpului. O şcoală 
filosofică în spiritul cartesian se formează numaidecât şi 
este în destul de răspândită. Când şcoala cartesiană slăbeşte, 
ea este înlocuită prin numeroase cercetări științifice care au 
de obiect studiul omului din punct de vedere psihologic; 
cercetări care dacă nu vin direct în sprijinul idealismului, 
pregătesc în schimb. terenul pentru o filosofie “personalistă 
mai cuprinzătoare decât aceea a vechiului idealism. Sunt stu- 
diate acum, în numeroase școale psihologice, funcțiunile su- 
fleteşti: sensibilitatea, memoria, asociația ideilor, inteligența, 
voința, deprinderile, sentimentele, etc., pe planul observației 
directe, ca orice 'obiect de ştiinţă naturală, în scopul de a 
li se descoperi geneza şi legile lor de” producere. Ideile, în 
înțelesul platonician, precum și în înțelesul cartesian chiar, 
sunt treptat părăsite, dar nu şi filosofia care acordă vieții 
sufleteşti a omului un interes deasupra materiei. Dimpotrivă, 
interesul pentru vieața sufletească se afirmă contra materia- 
lismului mai puternic de cum se afirmase mai înainte. Aşa 
de puternic, încât la începutul secolului al XVIII-lea, în 1710, 
filosoful englez George Berkeley putea să opună cu 
succes materialismului o concepțe direct contrară. Susținea 
materialismul că singura bază pentru știință o constitue ma- 
teria, Berkeley susține din contră că singura realitate, 
cu 0 existență certă înafară de orice îndoială, este constituită 

din: reprezentările sensibilităţii omului. lar pe la jumătatea 
secolului al XVIII-lea, un alt filosof englez, David Hume, 
aprofundând studiul deprinderilor mintale, ajurge la con- 
cluzia că ideile de cauză, precum și acelea de substanță, sunt 
izvorîte din deprinderea pe care o are mintea de a lua succe- 
siunea faptelor drept cauzalitate, iar coexistența drept sub- 
stanţialitate şi că, în consecință, materialismul este lipsit de 
o bază solidă, fie că el este construit pe substanța materiei, 
fie că este construit pe determinismul cauzal, fiindcă atât 
substanța cât şi cauza sunt simple asociaţii de reprezentări 
subiective lipsite de o certitudine absolută. De fapt, prin 
această critică, David Hume indică partea slabă din sis- 
temul cartesian, în care ideea de substanță şi ideea de cauză 
îşi găseau temeiul în faptul că ele se impuneau minții omenești 
prin simpla lor evidenţă, ca idei oarecum înnăscute minții, 
fără vreo altă justificare științifică. Vom vedea mai târziu 
cum filosoful Imm. Kant reuşeşte să înlăture această critică 
a lui David Hume. Filosofii contemporani lui Hume 
nu depășeau însă argumentarea lui Descartes. Urii dintre 
acești filosofi şi psihologi nu se mărginesc la cercetări tco- 
retice; ei trec şi la aplicații practice privitoare la educaţie 
şi politică. In genere, însă, o accentuare a valorii perso- 
nalității omenești nu vine din partea acestor filosofi şi 
psihologi, ci din partea Bisericii creștine. Credința creştină 
că toți oamenii fiind fiii lui Dumnezeu aparţin la aceeaşi fa- 
milie şi că fiecare dintre ei are un suflet nemuritor, întreține 
o atmosferă de spiritualitate înălțătoare pentru persoana ome- 
nească mai bine decât orice filosofie. De aceea mișcările re- 
voluționare ale popoarelor din Apusul Europei, pentru cuce- 
rirea dreptului la egalitate și libertate, găsiră în credința creş- 
tină un sprijin mai puternic decât în scrierile filosofilor. 
In cursul acestei perioade, s'a format convingerea, care mai 
durează la unii și astăzi, că democrația europeană este opera 
creştinismului. 

In aceste condiții, spre sfârşitul secolului al XVIII-lea bi- 
lanțul luptei contra materialismului avea un caracter neho- 
tărît. De o parte materialismul mândru de cuceririle știin- 
țifice pe terenul mecanicei, de altă parte o atmosferă de spi-. 

ritualism creștin și de cercetări ştiinţifice în care licăreau 
teorii îndrăsnețe, contrare materialismului, dar fără a justi- 
fica un sistem de filosofie cu caracter adevărat personalist. 
Suntem într'o clipă de răgaz în care se pregătește producerea 
unei schimbări totale în gândirea filosofică europeană. 


4. Această schimbare totală se produse în urma apariţiei 
scrierii Critica raţiunii pure a lui Imm. Kant (1781). 

In ce consistă această schimbare totală? Nimeni n'a de- 
finit-o mai bine decât însuși Ka nt. Ea consistă în inversarea 
direcției în: care este de căutat temeiul certitudinii adevă- 
rului. Certitudinea adevărului nu se întemeiază pe realitatea 
obiectului în sine (Das Ding an sich), fiindcă la această rea- 
litate a obiectului în sine nu se poate ajunge; ea rămâne în 
afară de cunoștință, ca un numen, ca un necunoscut. Aceea 
ce se cunoaşte despre un obiect, sunt datele pe care el le 
provoacă în experiența simțurilor şi în reprezentările pe care 
le are despre el inteligența. Reprezentările constituesc însă un 
material inform, dacă formele apriorice ale intuiției sensibile 
şi categoriile inteligenței nu le-ar da constituția cerută de 
ştiinţă. Materialul inform al experienței este transformat în. 
material propriu pentru cunoștința adevărului prin formele 
apriorice. 

Schimbarea produsă de Kant nu se mărginește la atât. 
Dacă s'ar mărgini la atât, ea n'ar fi de loc originală. Alţi filo- 
sofi, în special Berkeley și Leibniz, au întrevă- 
zut-o înaintea lui Kant. Astfel Leibniz, în discuţia 
avută cu empiriștii din școala. lui John Locke, anun- 
țase în mod clar că în constituirea obiectelor intră formele 
înnăscute ale inteligenţei, alături cu datele simțurilor. De ase- 
menea în timpul scolasticei s'a ventilat deseori teoria for- 
melor înnăscute ale inteligenței. 

Originalitatea lui Kant stă, însă, în diferențierea for- 
melor apriorice şi, aceea ce este încă şi mai important, în 
verificarea rolului pe care-l au formele apriorice ale sensibi- 
lității şi ale inteligenței în constituirea adevărurilor ştiinţifice, 
cu deosebire în constituirea adevărurilor din ştiinţele mate- 
matice. În această verificare consistă adevărata revoluţie pro- 

dusă în gândirea filosofică dela sfârşitul secolului al XVIII-lea. 
Demonstrarea că raporturile „natematice pe care se întemeiau 
legile mecanice ale universului nu-și au certitudinea lor în 
lumea materială, externă nouă, ci în formele a priori ale 
sensibilităţii şi ale inteligenței omeneşti, aceasta a fost con- 
tribuţia originală a lui Kant, în urma căreia opoziţia dintre 
materialism şi idealism a intrat într'o fază nouă. Prin 
această contribuţie Kant răspunde criticei lui David 
Hume şi în același timp completează pe Descartes. 
Ideile de substanță şi cauză nu-și au certitudinea în lumina 
introspectivă a minţii omeneşti, ci în întrebuințarea pe 
care ele o găsesc în ştiinţă. Dacă adevărurile necesare și 
universale ale unei ştiinţe le postulează, atunci prin această 
întrebuințare ele își dovedesc certitudinea. Prin filosofia 
lui Kant determinismul universal, pe care se sprijinea 
materialismul, nu-și pierde întru nimic certitudinea, el 
rămâne valabil ca şi mai înainte, temeiul lui însă nu mai 
este materia, ci formele apriorice ale inteligenței omeneşti. 
Formele apriorice suprimă materia, dar lasă neatinsă certi- 
tudinea legilor mecanice ale universului. Aceasta este tocmai 
aceea ce contrazice pe față materialismul. De aceea Fr. A. 
Lange, cunoscutul istoric al materialismului, s'a crezut 
îndreptățit să afirme că apriorismul kantian a dat lovitura 
de grație materialismului şi că de aci înainte nu se mai poate 
vorbi de materialism decât din punct de vedere istoric. 
Fr. A. Lange însă sa înşelat, cum de altminteri, s'au 
mai înșelat și alții după dânsul vorbind de soarta materialis- 
mului. Filosofia lui Kant dă într'adevăr o lovitură mate- 
rialismului, dar în aceeaşi măsură lovește și filosofia contrară 
acestuia. Căci apriorismul kantian nu este câtuși de puţin 
o confirmare a realității sufletului în sine, cum s'ar părea, 
ci el se ridică deasupra sufletului, cum se ridică şi deasupra 
materiei, punându-le pe amândouă pe același plan. Un fapt 
sufletesc, ca să devină obiect de știință, trebue să îmbrace 
formele apriorice, întocmai ca şi orice alt fapt din lumea 
materială; un avantaj special "pentru el, fiindcă este sufle- 
tesc, nu există. Dacă ar exista, atunci faptele sufletești s'ar 
bucura de legi științifice certe, înaintea faptelor materiale; 

tocmai acesta însă nu e cazul lor. Faptele sufletești dimpo- 
trivă sunt desavantajate faţă de cele materiale, fiindcă lor le 
lipsește intuiţia apriorică a spaţiului, pe care o au faptele 
materiale. De aceea, până acum ele n'au ajuns să constitue 
o ştiinţă exactă a Psihologiei, la nivel egal cu ştiinţele fizico- 
chimice. Formele apriorice nu trebuesc confundate cu ideile 
înnăscute din filosofia lui Descartes, nici cu ideile .din 
filosofia lui Plato. -Ideile înnăscute din filosofia lui D e s- 
cartes își au existența confirmată de conştiinţa subiectivă 
individuală, iar ideile lui Plato îşi au existența postulată 
prin dialectica rațiunii într'o lume transcendentă, pe când 
formele apriorice din filosofia lui Kant sunt numai trans- 
cendentale; au o existență confirmată de sistematizarea ade- 
vărurilor ştiinţifice, sistematizare care constitue un fel de 
conștiință obiectivă în genere — 4 Bewusstsein tiberhaupt » — 
deosebită de cea subiectivă individuală, precum şi de lumea 
transcendentă a ideilor în înțelesul dat de Plato. Formele 
apriori sunt în conștiință înaintea orișicărei experiențe, dar 
intră în funcție numai deodată cu experienţa, dând acesteia 
ordinea obiectivă care stă la baza sistematizării ştiinţifice. 
Cu alte cuvinte, putem zice: Kant consideră sistemele 
filosofice anterioare lui ca fiind edificate pe o judecată prea 
puțin critică, sau ca tiind dogmatice după propria sa expresie, 
fiindcă ele au luat datele culese din experiența simțu- 
rilor, sau venite prin raționament, drept adevăruri, fără să 
examineze în mod critic în ce condiţii simțurile şi inteligența 
sunt chemate să colaboreze la descoperirea adevărului. Ele 
nu și-au dat seama înainte de toate de limitele facultății de 
cunoaștere. Au făcut afirmări asupra realităţii în sine, pe când 
cunoaşterea omenească este limitată la datele subiective ale 
sensibilităţii. 

Ce ar fi trebuit să facă filosofii de până aci? Ar fi trebuit 
să înceapă prin a-şi verifica metoda de lucru; şi în acest scop 
să culeagă din experiență şi raționament numai aceea ce îm- 
plineşte condițiile unei obiectivități științifice, așa cum fac 
oamenii de ştiinţă în domeniul Matematicei. De ce în dome- 
niul Matematicei? Fiindcă, după Kant, în fiecare știință 
nu este știință cu adevărat decât atât, cât este în ea Mate= 

matică. Explicarea pentru ce Kant restrânge știința ade- 
vărată numai la Matematică, este uşor de dat. Formele apri- 
orice ale timpului și spațiului, precum şi formele apriorice 
ale inteligenței și-au găsit în Matematică numai, o completă 
verificare. 

Critica rațiunii pure nu reprezintă întreaga filosofie a lui 
Kant. Inafară de această scriere, Imm. Kant are multe: 
alte scrieri, poate tot de aceeași valoare, care sunt concepute 
în direcții ceva deosebite de aceea a Criticei rațiunii pure. 
Aceea care a influențat însă mai mult mișcarea filosofică 
europeană din secolul al XIX-lea este Critica rațiunii pure. 
Succesul extraordinar al acestei scrieri se explică din faptul 
că ea răspundea unei cerinţe generale a secolului al XIX-lea. 
Gândirea filosofică a acestui secol primise dela cele două 
secole anterioare o moştenire împovărată de o grea sarcină. 
Ea avea să soluţioneze conflictul dintre tradiția filosofică și 
inovațiile rezultate din cercetări ştiinţifice, fundate pe meto- 
dele experimentale. In primul rând, ea trebuia să găsească 
un răspuns la întrebarea: până unde se întinde domeniul 
ştiinţei şi de unde începe domeniul credinței religioase şi 
al speculațiunilor metafizice? Pentru un asemenea răspuns 
era nevoie de un filosof, care, în acelaşi timp, să fie şi un om 
de știință recunoscut drept autoritate. Și acesta a fost Imm. 
Kant. Aşa se explică succesul scrierii sale, Critica rațiunii 
Pure. 


5. Kant n'a aplanat cu desăvârşire conflictul. A avut 
însă meritul de a fi limpezit în gândirea filosofică răscruciul 
înaintea căruia ea se găsea. Direcţia științifică, de o parte, 
direcția Metafizicei şi a credinței religioase de cealaltă parte. 
Filosofii puteau acum să aleagă într'o mai deplină cunoș- 
tință de cauză. 'Teologii şi metafizicienii se şi grăbiră să pună 
stăpânire pe domeniul rezervat de Kant lucrului în sine, 
dincolo de limitele științei. Însuși Kan ta avut intenția dela 
început, prin limitarea dată ştiinţei, să facă loc credinței în 
autonomia persoanei omenești; autonomie care nu se putea 
introduce în determinismul cauzal al naturii şi prin care se 
completa credința creştinismului în originea divină a omului. 

Prin autonomie, omul își are o deplină libertate pe terenul 
înfăptuirilor morale, cu toate că pe terenul faptelor materiale 
el este supus cauzalității mecanice. Pe. urmele lui Kant 
continuă și astăzi o școală de filosofi moralişti, care ridică 
persoana omenească pe un plan aproape transcendent, din- 
colo de orișice verificare ştiinţifică. Alți filosofi, cu înclinări 
metafizice, folosiră domeniul inaccesibil ştiinţei pentru a-şi 
“construi sisteme îndrăsnețe, în care limitarea între știință şi 
credință făcută de Kant este abandonată și înlocuită cu 
o altă limitare prin care domeniul şitinței este cu totul redus, 
iar în schimb este peste măsură lărgit domeniul credinței. 
In acest scop, unii dintre aceștia au preferit mijloace de 
cunoaștere cu totul altele înaintea celor obişnuite. Astfel, 
până de curând în mişcarea filosofică germană s'a vorbit de 
o cunoaștere simbolică, mai cuprinzătoare decât cea ştiin- 
țifică; aceasta din urmă fiind considerată ta o cunoaştere 
de natură minoră. Î 

Alături de acești metafizicieni, trebue să punem și pe acei 
filosofi materialiști, care, neținând seama de Critica rațiunii 
pure, au continuat să facă din materie o substanță reală unică 
pentru toate fenomenele naturii şi care în consecință, când 
era vorba de natura şi rolul omului, repetau naivităţile emise 
de Lamettrie (17090—1751)în vestita sa scriere L'homme 
machine. Acest fel de materialism metafizic a fost în floare 
pe la jumătatea secolului al XIX-lea, reprezentat fiind prin 
L. Buechner şi ]. Moleschott, dar de atunci 
în mare scădere, mai ales în urma nouălor descoperiri ştiin- 
țifice referitoare la materie. In 1895, W. Ostwald, au- 
torul mai multor scrieri prin care s'a popularizat concepția 
energiei ca bază a determinismului cauzal, în locul greșitei 
concepții a materiei ca substanță, a putut să anunţe defini- 
tiva înfrângere a acestui materialism. 

Paralel cu aceste direcții, unele pornite din preocupări 
morale, altele din dorința de originalitate şi altele în sfârşit 
poate din simplă inerție, căci inerția joacă un rol destul de 
mare în mișcarea filosofică întocmai ca şi în toate mișcările 
din natură, încă din prima jumătate a secolului al XIX-lea, 
constatăm o direcție nouă, în care aplanarea diferendelor 

dintre sistemele filosofice este făcută cu ajutorul argumentelor 
împrumutate din operele de ştiinţă. Timidă la început, această 
direcție devine destul de îndrăsneață în a doua jumătate a 
secolului al XIX-lea, pentru a sfârși prin a fi complet victo- 
rioasă în zilele noastre. Cu această direcţie intrăm în a treia 
şi ultima fază a opoziției dintre materialism și sistemele ad- 
verse lui. 


6. In această ultimă fază, știința joacă, într'o bună măsură, 
rolul de arbitru în disputele dintre filosofi. Filosofii își fun- 
dează sistemele pe argumentele împrumutate din ştiinţă. 
Aceasta nu însemnează însă că rolul filosofului se reduce la 
acela de a rezuma rezultatele diferitelor cercetări științifice, 
așa după cum s'ar părea că înțeleg aceia care confundă filo- 
sofia cu Enciclopedia ştiinţelor. Cu toată obligația de a se 
servi de rezultatele cercetărilor științifice, rolul filosofului 
rămâne destul de important. Filosoful, prin originalitatea lui, 
trebue să completeze şi să pună o unitate între datele ştiinţei. 
Căci cercetările științifice se fac pe specialități și cu o de- 
plină libertate de direcție. Biologul şi psihologul se servesc 
de principiul finalității, fiindcă organismele care constituesc 
obiectul lor- de cercetare implică o finalitate, pe care n'o 
implică însă fenomenele pe care le studiază mecanicul. Isto- 
ricul şi sociologul au nevoie de ipoteze de natură diferită de. 
cum are chimistul. Intre diferitele specialități sunt, apoi, 
goluri pe care le împlinesc așa numitele ştiinţe marginale 
care, pentru a-și fixa obiectul şi metoda, au nevoie de a fi 
dirijate. Rolul filosofului este de a interveni în toate aceste 
cazuri, pentru a produce o completare și unificare, fără de 
care nu numai că n'ar fi mulțumită conştiinţa omenească, 
dar nici progresul științei nu s'ar putea realiza. Implinirea 
acestui rol dă loc la diferențieri între sistemele filosofice. Așa 
a fost în trecut, și aşa va fi și în viitor. De aceea, deși filo- 
sofii din secolul nostru se bazează pe rezultatele cercetărilor 
ştiinţifice, totuși opoziția dintre diferitele ei sisteme are 
rațiune de a subsista mai departe; atât timp cel puţin, 
până ce știința va fi una şi aceeaşi pe deplin unificată și 
completă. 

Așa se explică pentru ce vechea opoziţie dintre materialism 
și idealism, spiritualism, sau cu un nume: personalism, va 
continua și în faza cea nouă în care am intrat. 

In această ultimă fază, materialismul pierde caracterul de 
filosofie substanţialistă, pe care-l avusese la Democrit şi, 
în concordanță cu nouăle concepții ştiinţifice, adoptă postu- 
latul energetic pentru explicarea fenomenelor naturii, atât 
a celor materiale, cât şi a celor sufleteşti. Foarte rar se mai 
găsesc materialiști care persistă în postulatul materiei ca un 
substrat substanţial, unic şi etern. Dar şi după adoptarea 
postulatului energetic, problema cea mare pentru materialism 
rămâne, ca şi mai înainte, explicarea vieţii şi cu deosebire a 
vieții sufleteşti pe baza legilor de cauzalitate mecanică. Vieaţa 
presupune finalitate, pe când cauzalitatea mecanică presu- 
pune raporturi de echivalență între cauză şi efect. Pentru a 
fi consecvent cu sine, materialistul trebue să ajungă la con- 
cluzia că omul este un produs al mediului material şi că 
rolul său, chiar dacă este constatat de fapt, se arată ca fiind 
determinat de factori materiali. Omul, după el, nu are rolul 
cerut de vocaţia sa, ci el are rolul la care este împins de for- 
țele oarbe ale mediului său. Omul mare nu creează prin vo- 
cația sa cursul vieţii istorice,. ci cursul vieţii istorice creează 
pe omul mare, căci, la urma urmelor, tot omul ar fi un ano- 
nim fără personalitate. 

Admiţând totuși că omul este o simplă maşină împinsă la 
o vieață sufletească prin factori materiali, rămâne de explicat 
cum operează factorii materiali pentru a da la lumină acel 
4 ce » cu totul nou şi chiar străin de propria lor natură. Pentru 
a avea o asemenea explicare, ştiinţa timpului nu-i poate veni 
în ajutor materialismului. Știința n'a ajuns încă să explice 
misterul originii vieții pe pământ. În lipsa unei teorii ştiin- 
țifice, unii materialişti au recurs la o teorie împrumutată 
dela filosoful G. W. Fr. Hegel, filosof foarte popular 
dela începutul secolului trecut, o teorie de care acesta se 
servea pentru a explica progresul pe care îl face gândirea 
prin determinarea noțiunilor abstracte. Ce cuprinde această 
teorie? Cum se știe din' logică: orice determinare duce la 
negaţic. Omnis determinatio negatio. Determinarea unei .no- 

țiuni duce la o noțiune opusă. Una este teza și cealaltă este 
antiteza. Cum determinarea s'a făcut în cadrul unei unități 
de clasă, teza și antiteza reunite dau o sinteză. Sinteza la 
rândul ei poate fi luată ca teză, şi din nou prin determinare 
opusă unei antiteze, din care poate să rezulte iarăşi o nouă 
sinteză. Şi așa la infinit. Hegel a numit acest proces al 
gândirii metoda dialectică şi a aplicat-o pentru a explica 
evoluţia sistemelor filosofice. Unii reprezentanți ai materia- 
lismului din ce în ce mai numeroși au aplicat-o la vieața 
socială şi economică. În loc de a opera cu noţiuni abstracte, 
cum opera Hegel, ci operează cu clase sociale şi cu tot 
felul de factori materiali. Metoda fiind găsită potrivită pentru 
revendicări de drepturi politice, a fost repede adoptată de 
partidele politice revoluţionare şi în consecință este astăzi 
foarte răspândită. Dar cum a fost la Hegel o metodă de 
justificare a speculațiilor subiective, iar nu o metodă de desco- 
perire a adevărului, așa a continuat ea să fie și sub forma în 
care o aplică materialiştii. Prin dialectică, începând dela 
Plato, nu s'a descoperit niciun adevăr nou, în schimb s'au 
justificaţ multe ipoteze astăzi uitate: ale lui Hegel în 
primul rând. Orice ideal politic sau social se poate justifica 
prin metoda dialectică, deoarece orice ideal este un proiect 
de viitor şi deci un proces ce se poate descompune în teze 
şi antiteze alese după voia fiecăruia. Metoda dialectică apar- 
ține Logicei sentimentelor sau a dorințelor, iar nu logicei pe 
baza căreia se urmărește progresul ştiinţei. 


7. Sistemele adverse materialismului au avut o desvol- 
tare separată de politică şi s'au ținut într'un contact direct 
cu progresele ştiinţei. Dar tocmai din cauză că s'au ţinut 
în contact direct cu ştiinţa, au trecut prin transformări pro- 
funde, în comparaţie cu materialismul. Deosebirea aceasta 
este uşor de explicat. În cursul secolului trecut, științele 
fizico-mecanice, pe ale căror generalizări se întemeia ma- 
terialismul, n'au suferit mari transformări, ci ele şi-au con- 
tinuat direcția începută din secolele trecute, pe când ştiinţele 
pe ale căror generalizări se întemeiază personalismul, au 
trecut prin asemenea transformări. S'ar putea zice chiar, că 

ştiinţele pe care se întemeiază personalismul abia în secolul 
nostru şi-au găsit calea de urmat. Astfel este cazul Antro- 
pologiei, al Psihologiei, al Sociologiei și al tuturor științelor 
în genere care au de obiect vieața sufletească. Antropologia 
consista, înainte de secolul al XIX-lea în simple povestiri, 
și adesea povestiri anecdotice despre diferitele tipuri de 
oameni; psihologia consista în studiul funcțiunilor luate în 
mod separat, încă și acest studiu făcut în bună parte pe 
baza metodei introspective, iar științele istorice erau încă la 
începutul începutului lor. Toate aceste științe, dimpreună 
cu cercetările anexe lor, dobândesc în cursul secolului al 
XIX-lea o altă înfățișare. Imprumutând metodele de cerce- 
tare, verificate de ştiinţele fizico-matematice, ele câștigă 
dreptul de a fi puse în rândul științelor pozitive. Repre- 
zentanții lor se ridică uneori la pretenţia de a numi se- 
colul al XIX-lea după denumirea științei lor: secolul psiho- 
logiei; secolul științelor istorice și al sociologiei. 

Vechiul adversar al materialismului nu putea rămânea astfel 
neschimbat față cu desvoltarea luată de științele lui consti- 
tutive. EI a fost obligat să-și lărgească temelia. Din timpul lui 
Plato se menținuse pe temelia funcţiunilor de cunoaştere, 
care se reduceau, pentru Plato, la rațiune. Descartes 
le-a sporit numărul, adăugând simţirea eului cugetător. Alți 
filosofi după el au adăugat, rând pe rând: sensațiile, memoria, 
asociațiile de idei, bunul simț, etc., fără însă să insiste în 
deajuns asupra faptului că toate aceste funcţii fac parte din 
întregul personalității omenești. "Treptat, însă, în decursul 
secolului al XIX-lea, această omisiune a fost înlăturată. Dela 
jumătatea acestui secol? înainte, adversarii materialismului 
nu se mai folosiră contra acestuia de argumente deduse din 
natura și rolul funcțiunilor sufletești luate în mod izolat, ci 
de argumente sprijinite pe natura și rolul personalității ome- 
nești luate în întregime. Idealismul și spiritualismul, care-şi 
aflau până aci argumentele în natura și rolul funcțiunilor de 
cunoaştere, prin înlocuirea acestor funcțiuni cu personalitatea 
întreagă, sunt îndreptăţite acum să schimbe denumirea lor 
cu aceea de personalism. Denumirea de personalism a și 
devenit frecventă deodată cu răspândirea filosofiei pragma- 

tiste americane. În definitiv, denumirea este indiferentă, din 
momentul ce se înțelege în mod lămurit aceea ce ea cuprinde. 

Personalitatea, oferind științei un câmp de cercetare cu 
mult mai întins şi mai variat, în comparaţie 'cu acela pe care-l 
ofereau funcțiunile sufleteşti luate izolat, dă posibilitatea per- 
sonalismului să găsească ușor o punte de trecere între fe- 
nomenele naturii materiale și fenomenele sufletești. Căci în 
noțiunea de persoană se înglobează, pe lângă funcțiunile su- 
fleteşti ale omului individual, întregul complex de raporturi 
pe care le are individul cu mediul său de vieață: raporturi 
geografice, economice, sociale, culturale, morale și religioase. 
Pentru sarcina impusă filosofului, de a unifica datele dife- 
ritelor ştiinţe speciale, personalismul dispune de mijloace 
cu mult mai eficace de cum dispuneau sistemele filosofice 
care l-au precedat. Prin aşezarea noțiunii de personalitate 
la baza sistemelor opuse materialismului, se dă apoi acestor 
sisteme avantajul de a intra în strânsă legătură cu sistemele 
de morală filosofică întemeiate pe principiul autonomiei în- 
făptuirilor morale omeneşti. Inălțătoarea maximă pusă de 
Kant drept normă conduitei omului: nu face din persoana 
semenului tău un mijloc, ci respect-o totdeauna ca un scop, 
— își află acum în personalism un înțeles cu mult mai adânc, 
de cum îl avea în sistemele anterioare acestuia. De asemeni: 
demnitatea persoanei, respectul pentru vocația persoanei, de- 
curg ca simple consecințe din lărgirea temeliei pe care este 
așezată filosofia personalistă. 

Dar consecința cea mai importantă, care decurge din așe- 
zarea noțiunii de personalitate la baza sistemelor adverse ma- 
terialismului, este întărirea legăturii dintre desvoltarea perso- 
nalismului și noua orientare luată de ştiinţă în ultima jumă- 
tate a secolului trecut, orientare continuată până astăzi. In 
noua sa orientare, știința își restrânge din ce în ce mai 
mult cercetările teoretice, înmulțind în schimb aplicațiile 
ei practice. Această nouă orientare concordă minunat cu fi- 
losofia personalistă> Știința teoretică presupune pe om ca o 
ființă contemplativă; ființă care ar putea să și lipsească 
din univers, fără ca universul să-şi schimbe întru câtva mersul, 
pe când știința aplicată presupune pe om ca ființă activă, 

creator și transformator de energie, adică tocmai aceea ce 
intră în perspectiva personalismului. Incă dela introducerea 
metodelor experimentale în ştiinţă, personalismul dobândise 
condiții favorabile pentru răspândirea lui în lumea intelec- 
tualilor europeni. Extensiunea aplicaţiilor practice a sporit şi 
mai mult aceste condiții. Apărut mai întâi în America de 
Nord sub denumirea de filosofie pragmatistă, personalismul 
cuceri în câțiva ani adesiunea unui mare număr de filosofi 
şi oameni de știință din Europa. Scrierile filosofilor pragma- 
tişti americani: William James şi John Dewey 
fură traduse în toate limbile europene, recrutând peste tot 
aderenți, mai ales în lumea educatorilor. In același timp, 
sistematizări filosofice analoage pragmatismului se produseră 
în diferite țări europene: aceea a lui H. Bergson în 
Franța; a lui E. C. S. Schiller în Anglia; a lui Ernst 
Mach, Fr. W. Nietzsche şi alți mulți în Germania, 
precum şi a altora în diferite centre europene de cultură. 

In ce consistă originalitatea pragmatismului? Ea consistă 
în ridicarea experimentării omenești la rolul de factor hotă- 
rîtor în mersul civilizației. Experimentând, omul se interca- 
lează în ordinea de succesiune a fenomenelor naturii cu scopul 
de a cunoaşte și de a dirija aceste fenomene. Experimentând, 
el ajunge să verifice repetarea constantă a raporturilor de 
succesiune dintre fenomene şi să stabilească astfel adevăru- 
rile pe care-și va întemeia prevederea; experimentând, el 
reușește să inventeze instrumentele prin care-și creează un 
mediu propriu sieşi; mediu în care se desvoltă apoi vieața 
istorică a omenirii. Henri Bergson ajunge în această 
privință foarte departe. Ultimele concluzii ale filosofiei sale 
pragmatiste înglobează printre instrumentele de care se ser- 
veşte omul, pentru a-şi aservi natura, chiar legile mecanice 
ale materiei. Prin structura inteligenței sale, zice dânsul, 
omul ajunge la definiția materiei şi a legilor sale. Nu este 
dar materia. realitatea care produce pe om, ci omul prin 
mijlocirea inteligenței sale creează materia. lar W. James 
crede că lumea în întregimea sa este o simplă construcție 
făurită din datele experienței omenești, și care poate fi 
șchimbată după felurimea acestor date experimentale, Cu alte 

cuvinte, pragmatismul este glorificarea omului ca ființă 
înfăptuitoare. Inarmat cu instrumentele inventate prin mij- 
locirea propriului său geniu, omul poate dirija după voie 
forțele naturii ca un adevărat stăpân al pământului pe 
care locueşte. 

Pragmatismul a primit denumiri diferite în unele țări, după 
cum €l a fost interpretat ca o justificare a importanţei pe care 
o au, în progresul civilizației, instrumentele sau factorul uman. 
Astfel el este cunoscut şi sub denumirea de instrumentalism 
şi de umanism. El a fost interpretat chiar ca o justificare a 
metapsihismului, o filosofie de caracter mistic, care consideră 
personalitatea omului ca o energie care supraviețuește morţii. 

Toate aceste denumiri diferite, precum și exagerația me- 
tapsihismului, dovedesc marea răspândire 'de care filosofia 
personalismului se bucură astăzi. 


Putem, din această răspândire a personalismului, conchide 
că materialismul este învins şi că personalismul este victorios ? 

Aceasta ar fi o greșeală. Nici materialismul, nici persona- 
lismul n'au ajuns la ultima lor sistematizare. Materialismul, 
cu deosebire. Situația acestuia este astăzi în gândirea filo- 
sofică cu mult mai puțin solidă de cum era în secolele al 
XVII-lea şi al XVIII-lea şi chiar de cum era în timpul lui 
Democrit. Dar nu din cauză lipsei de argumente în care 
el s'ar fi găsind, ci din cauză că argumentele lui cele mai 
puternice sunt desconsiderate şi înlocuite cu altele care convin 
metodei dialectice; metodă pe care reprezentanții lui au adop- 
tat-o sub presiunea intereselor politice. Metoda dialectică 
a făcut din materialism un materialism dialectic, care în 
fond este un materialism speculativ metafizic. Această me- 
todă a înstrăinat filosofia materialistă de adevăratele metode 
ştiinţifice. Ea a făcut pe materialiști să părăsească terenurile 
Științifice de cercetare: al Antropologiei, al Biologiei, al Psi- 
hologiei și al Istoriei culturii omenești, pe ale căror rezultate 
el ar fi găsit o bază mai solidă, de cum a găsit pe terenul 
luptei dintre clasele sociale şi al altor entități economice și 
politice. Metoda dialectică a pus astfel mișcarea filosofiei ma- 
terialiste în întârziere. Dar ea poate reveni din nou în ritmul 

vremii, de îndată ce va lua contact cu metodele ştiinţifice. 
Și aceasta nu ar fi un lucru prea greu. Pe terenul-de cer- 
cetare al ştiinţelor bio-psihologice, sunt astăzi destui oameni 
de ştiinţă care continuă în direcția materialismului. Este drept 
că ei n'au reuşit să explice originile materiale ale vieții, au 
reuşit totuși a ținea în frâu speculațiile vitaliste și psihoide 
ale unor personaliști extremişti. In explicarea reflexelor și 
inconştientului psihologic, teoriile lor mecaniciste sunt oare- 
cum pe picior de egalitate cu acelea susținute de filosofii 
adverși materialismului. Chimia biologică, Neurologia, En- 
docrinologia, Biotipologia, Geopsihologia, Psihologia anima- 
lelor şi Psihiatria, într'o mare măsură folosesc teorii 
materialiste. In vieaţa practică, de asemeni alături de entu- 
ziasmul pe care-l deşteaptă înfăptuirile grandioase ale per- 
sonalității omenești în industrie, știință şi artă, întâlnim foarte 
des decepţiile provocate de incapacitatea omului de a se des- 
cătuşa din robia în care-l țin inclinările trupești. Prin ur- 
mare materialismul nu este scos din circulație prin pro- 
gresele științei, așa după cum au crezut altădată Fr. A: 
Lange şi W. Ostwald, ci este numai rătăcit; el poate 
reveni în circulație de îndată ce va fi completat şi verificat 
prin rezultatele obținute de viitoarele cercetări științifice. 

Intr'o dependență analogă stă de altminteri şi personalismul. 
Nici el nu este ajuns la o sistematizare definitivă. Mulţe din 
afirmațiile lui au încă nevoie de verificarea ştiinţei. Rolul 
persoanei omenești în mijlocul naturii nu se poate concepe 
ca fiind realizat piin lupta omului contra naturii, ci prin o 
corelație strânsă între om și natură. O definiție perfect ştiin- 
țifică a acestei corelaţii lipseşte, De asemeni nu se poate vorbi 
de autonomia morală și de vocaţie, fără a se presupune o 
finalitate a naturii prin care să se mijlocească perfecționarea 
persoanei omeneşti. 

La o sistematizare definitivă, atât maţerialismul cât și per- 
sonalismul nu pot ajunge decât ținând seamă de verificarea 
pe care le-o aduce știința. Verificarea însă nu poate fi fa- 
vorabilă ambelor filosofii. Ele fiind opuse, una dintre ele 
trebue să fie sacrificată. La capătul progresului științei, va 
trebui să ne aflăm înaintea unui monism ştiinţific, menit să 

înlocuiască dualismul filosofic de până aci, dintre materialism 
și personalism. Materialismul și personalismul, cunoscute 
din istoria filosofiei ne țin într'o veșnică alternativă. Sau 
admitem, cu materialismul, că materia constitue realitatea 
fundamentală a naturii şi atunci trebue să considerăm exis- 
tența şi destinul persoanei omeneşti câ un produs al evo- 
luției materiei, sau admitem, cu personalismul, 'că persoana 
omului constitue prin existența şi destinul ei o realitate 
cu mult mai bogată şi mai adâncă decât aceea a materiei și 
atunci trebue să considerăm -că evoluția materiei este condi- 
ționată de finalitatea persoanei omenești. La capătul pro- 
gresului ştiinţific vom avea soluționarea acestei alternative. 
Câtă vreme va trece însă până ce știința va atinge acest 
capăt al progresului? 

Ernest Renan, pe la jumătatea secolului trecut, în 
scrierea sa /'avenir de la science, a făcut profeția că într'un 
viitor foarte apropiat progresele științei vor schimba definitiv 
gândirea europeană și odată cu ea și civilizația lumii. lată 
că ş'a scurs de atunci un secol şi totuși gândirea europeană 
nu s'a schimbat într'un mod definitiv. De aceea este pru- 
dent să nu facem profeții. Aceea ce noi putem însă afirma, 
cu toată convingerea, este că mişcarea filosofică va da la lu- 
mină opere filosofice viabile numai pe măsură ce ea va ţinea 
seama de adevărurile obținute și verificate prin metode cu 
adevărat ştiinţifice. 

